text:
Htingra lado hta hkum ntai ai ni galo du ra ai lam
身体单薄要注意的事项
时间:2014-06-30 00:00:00 来源:德宏团结报
Htingra lado hta go, gahtet gatsi shadang tso wa ai hte rau, masha bungli amyu myu galo sa wa ai shaloi mung puba ai na la nga ai, yup shamui la rai nga ai.
Ndai zon re lam go ana gaba nre rai tim, bungli shang re shaloi wa-hkye hkra wa ai, dai hpe lusha hte mai tsi ai.
1. N-gu, shagyi, Miwa ma- hko si hte naisam hpe rau shadu sha yang go, sinpai hkamja wa, sin hte shat kan ni hpe makop ya lu nga ai.
2. Yin-e (银耳) chyahkro hke 15 hpe hka ko tsing shatun la nna, bai shadu jahkut nhtom, Beho(百合) hke 120, wa-dep langu si 2 hpe ahpyi yen nna pa pa di galep, Gugyi (枸杞) hke 5,Byinhtang (冰糖) hke 100. Dai hpe zolau ni bang nna gabo sha yang mai ai.
3. Namlap simai lo sha na. Lasi maku(豆芽), lasi tsit maku,hpakyi, Wosun, pozhai mai- chyen, kongkang, sau chying hkrang, bum simai ni.
4. Sau nau sau ai, gatsing lakyi ai, gyep kap ai lusha ni koi gam na.
5. Lani mi hkying hkum 8 daram yup ra ai, shani shat sha ai htom manit 30-60 yup la na.
6. Nau nmai puba dinglai ai.
(A) Myit n pyo jang byin wa ai lam 6
Ana htang n-gun yom wa Ameriga myit hpaji sumru ning- hkring ni tsun shapro ai, aten na na myit npyo, myit gaju galim re ni go, hkum hkrang hkamja lam hta grai wa-hkye hkra wa ai. Ana htang n-gun yom wa ai hte sai lam n-gun yom wa ai.
Matsing n-gun yom wa A- meriga laksan hpaji ninghkring ni myit lu ai, nong e aten na na myit n pyo ai ni go, bonu gata ko Huasho- fan-yin(化学反应) wa nna, masha a matsing n-gun shayom ya wa ai, matsing n lu wa, asat lanyan wa re kumla pru ai.
Dingyang awo wo. Myit pu myit yak rai ai ni go machyi ana amyu myu ok wa na hkinjang lo nga ai. Myit ngui myit pyo re ni go ali awo pyi n chye byin nga ai.
Sai tso wa. Tsi sara ni sumru shapro ai hta chye lu ai, aten na na myit gaju galim nga ai ni go sai tso ana byin loi nga ai, ga shadon salum ana, sai tso ana, bo sin re machyi ana ni go, myit hte grai seng hkat nga ai.
Machyi mai yak ai. Machyi nna tsi rung rong re go, machyi masha ni a matu nga yang grai myit pu nga ai. Raitim machyi ana tsi nga ai laman myit ni pyo ra ai hta n-ga, tsi sara ni tsun ai hku galo du ra ai, aten hte hkrak tsi sha, tsi tsi rai yang she machyi mai loi nga ai.
Madu jan madu wa shada myit n pyo hka. Myit hpaji ning- hkring ni tsun ai, myit n ngui n pyo ai lam go dinghku hpe jahten chye ai. Dinghku gata ko madu jan madu wa maga mi myit n pyo rai jang, maga mi hpe mung myit n pyo shangun rai nga ai. Ya prat na myit hpaji hta sakse lu ai, masha a myit jashuk shanut ya ai aten go jahpot shat sha na shong hte shana shat sha na shong e lo rai nga ai. Ndai ten laman lahkong hta myit masin grai dip chye ra ai.
Lusha hte tsi na hpaji 1. Wa-dep langu si: Myit npyo ai shaloi wa-dep langu si sha yang gaja ai. Wa-dep langu si ko go Wuisinsu B6 rong nna, sai gata na Fuhoan (复合胺)shajat ya lu rai, masha a myit shapyo shazim ya lu ai. 2. Kyinhkyang-yi(金枪鱼) nga: Myit n pyo ai shaloi go Kyinhkyang-yi nga sha yang mai ai. Kyinhkyang-yi nga go Jifangson (脂肪酸) rong nna, myit n pyo ai ni sha yang grai gaja ai.
3. Hkainu npo: Yup n pyo ai ni go hkainu npo sha yang gaja ai. Hkainu npo hkan go Htanshui hua- howu (碳水化合物)rong nna sai lam na Fuho-an rong shadang shatso ya lu nhtom, yup pyo wa shangun nga ai.
4. Myen bau: Pu ba ai shaloi myen bau sha yang pu ba awai la lu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


c: text/html

text:
Num ni hpa majo grau puba la a ta
女人为何觉得劳累
时间:2014-06-30 00:00:00 来源:德宏团结报
Nga sat nga sa asat lani hte lani lawan wa ai majo, myu gat e bungli htam ai shayi num ni go la ni hta grau puba ai nga gajang nga ai. Lawu e tsun ai lam 3 ra gadon nna byin ai re.
Kyen (碱) ra gadon nna puba ai
Shayi num lo malo ni nong e matu n mu ai hkum ting puba ai na nna, matsing n-gun yom wa, nshang tsu labop machyi, bo sin, yup n pyo, hkyi chyat chyat re kumla ni byin pru nna, tsirung de sa jep yu yang mung hpa ana n mu jep rai nga ai. Dai go hkri hpa rai ko nna karot ai re. Hkum hkrang hkamja ai ni go hkum e Rokyen sin(弱碱性) rai ra ai, HP shadang go 7.35~7.45 du ra ai, dai rai yang n htaphtuk ai nga sat nga sa lai go masha a hkum e hkri hpa lo wa shangun nga ai. Dai hkri hpa hkum gata e rong ai hpe kau na matu go, hkumhkrang hti salat pru hkra shamu shamot nna hkri hpa shagrit kau na. Dai hta lai nna, Kyen sin lo ai lusha lo sha na, ga shadon panglai makret, hkranghkyi hpro, duhpu, lasi hkye, lasi gaba, ningshung makok si, gaubong gaba, pozhai simai, wa-dep langu si re ni. Masha yong go hkri ai lusha a namta yong hte hkri hpa hkrai re nga myit la nga ma ai, dai mung yong jo ai n rai nga ai, ga shadon, sabyi si, zhaumui si, linmung si re ni go hkup ai lusha she re.
Wuisinsu ra gadon nna puba wa ai
Wuisinsu B1 ra gadon shing nrai n grung rai jang, masha puba ai na wa ai, dai majo, Wuisinsu B1 lo sha ra ai. Wuisinsu B1 lohtam ai lusha go dusat pusin, shan jahkai, mati, shaumu (酵母), la-son re ni lo sha na. Wuisinsu B2 ra gadon shing nrai n grung jang mung, hkum shan n gun n rong wa nna, puba loi ai. Winsinsu B2 grung ai lusha go dusat pu kan, chyahkan, u di, ngachyu, lasi gaba, wandu si,sandu si, ga lasi, zizhai simai, shau-mu re ni lo sha na. N-gun dat salat pru re shaloi go Wuisinsu C lawan sha ra ai. Wuisinsu C grung ai lusha go majap, majap hkye, zhaihua simai, saga si, sau chyinghkrang, hkrang hpro gaji, hkri ai bo Miwa mahko si, Miwa mahko si gatsing, makok si, zhaumui re ni.
Hpri gadon nna puba wa ai
Tsi mawan sumru ai hta mu hkrup ai, Hpri gata nna byin wa ai sai gadon ana go pu ba loi, matsing n-gun yom mat wa, ana htang n-gun yom wa re kumla nga ai. Shayi num lo malo ni go hkum hkrang lasi tsom mayu nna, lusha atsom n sha, grau nna go shan jahkai lusha ni koi gam nga ma ai, ndai zon re alai go masha a hkum na hpri rai ni grit yom mat wa nna, masha hpe puba shangun nga ai. Shayi num ni lani mi nga shan, bainam shan, wa shan zin hke 100 daram sha ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga

robotstxt: allowed

filter: keep


text:
Yup dinglai yup n-grung rai yang sak gadun ai
睡眠多或少会影响健康
时间:2014-09-03 00:00:00 来源:德宏团结报
Yup aten gadun galu go masha asak hpe wa-hkye hkra chye nga ai, yup ai man mung hkum hkrang hkam ja na matu akyu rong nga ai. Ausiteliya mung Sini dakkasu jong hte Inglik mung Wubo dakkasu jong na chyam dinglik hta shadan dan ai, yup ai man n bung ai masha ni go laikyang mung n bung nga ai, hpum, machyi ginsa ana mung no chye lu wa rai nga ai.
1. Myit lit li ai ni jau yup jau rot yang grau pu ba ai
Mayu na hku tsun ga nga jang, jau yup jau rot yang hkum hkrang gaja ai, rai yang Inglik mung Sa li dakkasu jong na sara gaba Si Mung tsun yang, lama masha ndai ni myit lit li la ai rai yang, grai pu ba la nga ma ai. Ameriga mung ana ahkya htang maja dap ni tsun yang, myit li la ai ni go laban bat shagu grit htum aten 2 ya sho la nna shamu shamot mu galo ra nga ai, ga shadon bolung gayat, chyang chyang hkom, gau ngui sha hkom rai nna, myit shanu la ra nga ai.
2. Nong e yup ze ze ai ni grau hpum kam la nga ai
Chyam dinglik ai hta chye lu yang, jau yup jau rot ai ni go yup rot ai hpang hkying hkum chyen mi hta she manap shat sha nga ai, tut nong e yup ze ze ai ni go shana yup tung yup hka hta she shan ni bai hte sha rai nga ma ai, ning rai nna hkum hkrang gata na ningsa ningnan gahti galai asat n bung mat sai. Ingalik mung Nyutsin dakkasu jong yup laksan ninghkring Lu Gyin sara wa tsun yang, yup n-grung jang yup rai abyi shapro dat ai shanut mat sai majo, hpum mat wa sai, tut nong e yup ze ze ai ni go grau nna yup grau n-grung nga ai.
Laksan ninghkring ni tsun yang, tut nong e yup ze ze ai ni go, n kam yup ai wa mi rai tim, aten hte tup rai nna, yup ra shang wa ra sai, yup gok ko wan gaji hpo ton yang gaja ai. Aten hte tup rai nna yup rot, aten tup rai nna manap shat sha ra ai. Shana hkying 9 a hpang de go arai nkai n mai sha sai, ning rai nna grit htup aten 21 ya shayan galo ra ai.
3. Tut nong e yup ze ze ai ni matsing n-gun n lu ai
Tut nong e yup ze ze ai ni go“Aban yup malap” na yak la nga ai, “Aban yup malap” ai go bo nu hta shani galo lai wa yu ai bungli ni hpe lajang mazing ton, matsing n-gun shaja ai akyu rong ai. Shana shagu hkying hkum 8 yup lu yang, hkum hkrang hkamja na matu akyu rong ai.
4. Nong e yup ze ze ai ni shara magup machyi kam ai
Ingalik mung na tsi sara gaba Hke Li Si tsun yang, galoi mung yup ze ze ai ni go yup hprang wa ai hpang lami laman hkan machyi, ja malan mat re grai na-du nga ai. Mahtang shana na hkying 4 daram hta go, masha hkum hkrang ko nna hpye yat htang rai shamong shapro dat chye nga ai majo, machyi ai lam shayom kau, machyi ai shazim kau rai lu nga ai. Nong e yup ze ze ai ni go aten dai hpe alaga shalai kau sai. Laksan ninghkring ni shadum jahprang dat ai, yup ze ze ra ai ni go bungli shang ten atsom sharai la ra ai hta n-ga, lama yup ze n ze nlot re rai jang go, namsi sha, bu hpun lum lum bu hpun rai nna, hkum machyi ai lam shayom kau ra ai.
5. Nong e yup ze ze ai ni myit gabung dum ra ai
Inglik mung yup hpaji ninghkring Tan Ni Si tsun ai, tut nong e yup ze ze ai ni go myit gabung dum ana lu shadang grau tso nga ai, shi npot nhpang go yup n-grung ai majo re. Chyam dinglik langai hta bai shadan dan ai go, tut nong e yup ze ze ai ni go myit gabung dum ana lu shadang go yup ze n ze ai ni hta htam 4~5 tso jan nga ai.
6. Nong e yup ze ze ai ni yup gok grau gok ai
Ameriga mung na chyak dinglik langai hta mu chye ai, nong e yup ze ze ai ni grau nna yup gok gok la nga ai, ndai go shanhte hkum hkrang namnak li jan ai hte seng nga ai. Lama nong e yup ze ze nna, yup gok bai gok ra rai jang go, tsi rung de ana sa jep yu ra sai.
7. Yup ai man go asak hta hkan nna lai wa chye ai
Sak 10 ning ai hpang e go, masha ni yup ra shang ai aten grau jan du wa sai, nong e yup ze ze ai man ailam ko tsun du jang, la gasha ni go sak 20~21 ning hta chyom tari ko wa du sai, num gasha ni go sak 19 ning hta chyom tari ko wa dui sai. Janmani mung Monihe dakkasu jong LoniBoge tsun yang, ram ma ni go shi hkrai ndum shami rai nna yup ze ze chye nga ai, dai majo, ganu gawa tai nga ai ni, laban shani hkan shanhte hpe lo lo yup la shangun ra ai. Ma ram ten bai lai mat wa ai hte go, hkum hkrang gata na gasheng rai lai mat wa ai hta hkan nna, la gasha ni grau nna num gasha ni hta grau yup ze ze wa chye nga ai. Sak gaba mat wa ai hta hkan nna, yup ai aten mung gadun mat wa sai. Myit tsi sara Wang Shau Lui shadum jahprang dat ai, ram ma ni go yup ze ze ai hte yup shanong ai sharam ra ai, laban shani rai tim hkying 9 lai hkra n mai yup to nga ai, manap shat hpe mung man man rai sha ra ai. Li Htau Hpyin sara wa shadum jahprang dat ai, sak grau gaba wa magang, yup yang nsa sa ai gan hkring mat ai ana byin wa ai grau lo nga ai, dai majo, shana yup gok gok, jit lo, dum hprang shara, masin gahprap, shani go yup shamui re gumgai dingla ni go tsi rung de lau lau sa jep tsi nna, shana salum ana, jungfung ana byin wa na hpe koi yan kau ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Matsing n-gun shara ya ai sha hpa myu 7
增强记忆力的7种食物
时间:2015-01-29 18:13:07 来源:德宏团结报
Hkum hkrang n hkam ja ai kumla myu mi go matsing n-gun yom mat wa ai rai sai. Nang galoi mung malap mali yi rai a ni, malap ja la yi rai ndai rai. Hpa n ra ai, sha hpa sha sha jo nna, lu sha dat n-gun lu jahpring la jang go, matsing n-gun shawoi na majing bai rai wa lu sai.
Hkrangkai
Hkrang kai hta wuisinsu B lo lo rong ai rai nna, bonu puba wa na hpe htang maja kau ya lu sai majo, matsing n-gun shaja ya ai akyu rong nga ai.
Lasi gaba
Lasi gaba hta udi htoi rai hte danbeji lo lo rong ai, shani shagu lasi shing nrai lasi hte galo ai sha hpa sha yang, matsing n-gun lu shaja la ai.
Nga chyu
Nga chyu hta danbeji hte gai lo lo rong ai majo, bonu hta ra gadon nga ai myu shagu re ankyison ni jo ya lu nga ai, shani sha- gu lu sha yang bonu gaba n-gun shaja ya lu sai.
Anga gatsing
Anga gatsing hta go danbeji hte gai lo lo rong ai, grau nna go sau hkri lo lo rong ai majo, dan-guchun hpe lu garan kau nga ai.
Udi tum
Udi tum hta di tum rai, gai re bonu sainu ra gadon nga ai lu sha dat ngun ni rong shajang nga ai, shing rai nna bonu gaba a n-gun shaja ya lu nga ai.
Makrat
Makrat hta danbeji, sau, amyu lo ai ahtang, nhprang rai, wuisinsu re lu sha dat n-gun lo lo rong ai, dai ni go bonu shagreng ya ai arai gaja ni nan rai nga ai.
Sinrin si
Sinrin si hta go wuisinsu A,C lo lo rong nna, sailam gahkrang ai hpe man man rai shangun lu sai majo, sai grung hkra shalai ya lu nna, matsing n-gun shaja na matu akyu rong sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 29: Mawshe Hpa Majaw Hprawng Ai
Egutu mung kaw na Mawshe rawt hprawng nga ai hpe yu yu mu. Shi hpe hkan shachyut nga ai masha ni hpe mu a ni? Shanhte gaw Mawshe hpe hpa majaw sat mayu ma ni? Anhte yu yu ga .
Egutu hkawhkam Hpara-u a htingnu kaw e, Mawshe kaba wa ai. Mawshe gaw atsam marai kaba ai hte, hpaji rawng ai. Mawshe gaw Egutu masha nre ai lam hpe shi chye nga ai. Shi a kanu kawa majing ni gaw Israela mayam ni rai ma ai hpe shi chye ai.
Mawshe a asak 40 ning du ai lani mi hta, shi a amyu ni hpang de sa yu na nga nna myit ai. Shanhte grai zingri hkrum nga ma ai. Israela masha langai mi hpe Egutu masha wa adup nga ai hpe Mawshe mu ai. Mawshe gaw grup yin e mada yu yang, kadai hpe mung nmu jang, Egutu masha wa hpe adup sat kau ai. Dai si mang hpe mung zaibru hta lup kau ai.
Hpang shani e Mawshe gaw shi a amyu ni hpe bai sa yu ai. Shanhte hpe mayam tai ai kaw nna hkye la lu na zawn nawn ai. Raitimung Israela masha lahkawng gaw kamu chyi hkat nga ma ai hpe shi sa mu ai. Shut ai wa hpe Mawshe tsun ai: ‘Na a hpu nau wa hpe hpa rai adup nga a ta?’ nga nna tsun ai.
Dai wa gaw: ‘Anhte hpe du hte tara agyi galaw na matu, nang hpe gadai wa san tawn da ani? Egutu masha wa hpe sat kau ai zawn ngai hpe mung sat kau na kun?’ nga nna tsun ai.
Ya Mawshe gaw hkrit wa ai. Egutu masha wa hpe sat kau ai lam masha ni mu ma sai nga nna Mawshe chye sai. Dai lam hpe Hpara-u mung na sai. Dai majaw Mawshe hpe sat kau na matu, masha ni hpe shangun dat ai. Dai majaw Mawshe gaw Egutu mung kaw na rawt hprawng mat wa ai re.
Mawshe gaw Egutu mung kaw nna, grai tsan ai, Midian mung de sa wa ai. Dai mung kaw e, Yehtru a kun dinghku masha ni hte, sa hkrum ai. Shi a shayi sha Tsihpura ngu ai wa hte hkrungran la ai. Mawshe gaw sagu rem ai wa tai nna, Yehtru a sagu ni hpe rem ai. Midiam mung hta, Mawshe 40 ning nga ai. Ya shi a asak 80 ning rai wa sai. Dai hpang lani mi hta e, Mawshe gaw, Yehtru a sagu ni hpe rem nga yang, shi a apart mahkra hpe galai kau na mau hpa lam langai mi byin wa ai hpe mu ai. Hpa mau hpa lam hpe mu ai kun? Yu yu ga.
Pru mat wa ai laika 2:11-25; Kasa 7:22-19.


text:
Dat panyep 6 ning du jang n mai lang sai
电热毯只能使用6年
时间:2015-01-30 14:26:50 来源:德宏团结报
Ningshung lado bai du sai hte maren, agajong sha gashung wa ra ai. Masha nkau go dat panyep lang bang wa masai. Wan je dap ni shadum jahprang dat ai, dat panyep go lang n jo, gaja shadang n du re ko nna hkru wa chye nga ai. Dai majo, dat panyep mari ai shaloi gaja ai mari la ra ai hta n-ga, lang ai ladat mung jo ra ai. Dai hta lai nna, dat panyep go aten 6 ning du jang n mai lang sai.
Dat panyep go adat n shang, lum nga ten na re nga yang, masha ni grai ra sharong nga ai. Rai yang shaning shagu gaja shadang n du, shawa masha ni lang ai n jo, sadi sahka myit n rong re ko nna wan hkru mu pru shajang nga ai. Dai majo, wan je dap ni ko nna sadi lam 4 tsun shashpro dat sai.
Langai go hkrak ai rungdap ni galo shapro ai, mungdan gaja shadang jep rungdap ni jep yu yang gaja shadang du ai rung dap ni galo ai dat panyep mari ra ai, dat panyep hta galo shapro ahkang jo lakmat nambat hte matsun ga kap ra ai, dat panyep nambat hte lang ladat ni ka shadan dan ra ai. Marai mi nyep ai dat panyep ko na dat n-gun go wa 60 ko n mai jan nna, marai lahkong nyep ai dat panyep a dat n-gun go wa 120 ko n mai jan ai. Mari ai shaloi dat hkon n hkon no jep yu nna, dat gaji gaba hpo jak yi hkrak yi gaja nga ai kun atsom yu ra ai.
Lahkong go dat panyep hpe n mai gahtap nyep ai, dat panyep nyep yup ai shaloi, gapum n-gapum jep yu ra ai, lama gapun gapam rai sa yi nga jang atsom shapri kau nna nyep yup na, dat panyep nambat langai lang lang shing nrai lang ai hpang grai na hkra ton kau nna bai lang ai rai yang, masha yu nga nna dat hkying hkum 1 daram hpo nna hkrak n hkrak jep yu na.
Masum go dat panyep lang ai shaloi madi bam na hpe sadi ra ai, grau nna go ma gasha hte machyi masha ni yup ra ko jit tat bang na grai sadi ra ai, shing rai jang dat lu wa shing nrai dat n hkrang mat rai wa ai. Dat panyep gashin jasan ai shaloi, barut hte arut gashin mai ai, ata hte n mai anut gashin ai, shing rai yang dat sumri di mat wa chye ai. Dat panyep n lang mat shing nrai lang nga ai ko dat hkring mat rai yang, dat sumri bo kau ra ai, aten na na rai nna adat n mai hpo ton ai.
Mali go ganing re bo dat panyep wa mi rai tim lang ai aten 6 ning du jang n mai lang mat sai. 6 ning a hpang de go, dat panyep tsam ningsa mat, je galap mahka mat rai nna, adat hkrang wa, dip htang n-gun n rong mat rai sai, shing rai nna nyep jang mu pru wa chye nga ai, dai majo, sak 6 ning du sai dat panyep lu ai ni lau lau gabai kau ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Manap shat atsom sha yang akyu rong ai
吃早餐有好处
时间:2014-06-30 00:00:00 来源:德宏团结报
Masha yup nga ai shaloi go, dingsa nnan gahti galai ai lam asat grai wa lanyan nga ai. Jahpot manap dum wa ai shaloi she yat yat nna lawan wa ai. Dum ai hte lusha alawan sha bang dat yang hkum hkrang awai la lawan ai. Lama nang jahpot manap e hkum hkrang shamu shamot na rai jang, wadep langu si hkum mi shong sha nna, shamu shamot ai hpang manap shat bai sha rai yang gaja ai, Hkaunan shingmun hte namsi, shing nrai udi hkum mi hte ahpa hkawan mi sha yang grai gaja ai.
Sumru ai hta sakse mu ai, manap shat sha yang go matsing n-gun hte bonu hpe grai wa-hkye hkra ai. Dai majo, gumgai dingla ni bonu n-gun shaja la mayu yang, jahpot manap lusha atson sha ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 21:01:17 来源:德宏团结报
2014 ning ningdo 10 Miwa mung Hkunmyin Asha Dan mungkan hkaimu dam madun zuphpong shata 11 nhtoi 15 ya shani ko nna 19 ya shani du Hkunmyin mungkan dam pya madun shara ko hpo galo lai wa sai. N dai go mungdo up tau Dau Shau Rui anhte mungdo ni wa dam dut ai Hpyihpa shanhkro dut sa wa ai sat lawat sa sagon yu nga ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ho Ru Li Yinkyang Lengho lawu tsang pati go maden mu wa jep dup sumru hkom u ai
何汝利调研盈江梁河基础党建工作时要求 巩固堡垒 发挥作用 增强战斗力
时间:2014-12-21 20:47:32
Ndai go Ho Ru Li lawu tsang pati go maden mu lam sa jep dup madun hkom ai re.
Shata 11 nhtoi 12 ya ko nna 13 ya shani du, mungdo pati rapdo mu madu tau Ho Ru Li shong hpang rai sungchyung ai hte Yinkyang ginwang hte Lengho ginwang hkan, gahtong mare hkan shang du hkom ai hta n-ga masha htinggo ni hte dung jahta chyai rai nna, lawu tsang pati go maden mu lam wa jep dup matsun madun hkom u ai.
Sama gat mare shawa akyu htam mu ban shara ko, Ho Ru Li si manyi rai nga sat nga sa madi shado gumhpro hpyi shon mu ban lajang ai lam, hkaimu ga- htong masha ni tsi jahpu hpyi shon la ai lam, ma langai sha shangai shaprat ai lakmat galo la ai lam, ma shangai shaprat lakmat galo la ai mu lam re hpe sa yu jep hkom nna, mu lam ndai ni go shawa masha ni a nga sat nga sa lam hte nan nan seng hkat ai hte maren, mung shawa masha ni mung grai myit tsang ai mu lam ni rai nga ai, dai majo shawa masha ni hpe asan apra rai hkra ganing di galo na lam ni tsun shadan dan lu jang she, mung shawa masha ni hpe teng teng tup tup akyu htam ya lu ai ngu mai tsun nga ai nga tsun madun shapro u ai.
Nhtoi 13 ya jahpot grai jau ko nna, Ho Ru Li go Lengho ginwang Shauchang ginwang do Tabangsin mare salang rapdo ko sa du nna, dai shara na lawu tsang pati go maden mu lam hta ya man e nan ra gadon nga ai manghkang mu lam nkau hpe sa jep dup lajang kau ya rai u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Tsapa hte wa ana tsi na ladat
白酒能治猪病
时间:2014-06-30 00:00:00 来源:德宏团结报
Wa hkron kap chye ana tsi Wa hkum namnak ko hkan nna jo na, kungkyin mi du sa wa ko tsapa haushin 2, hka hte gayau nna, lani mi 2 lang jo na. Wa shat nkam sha ai wa hpe go shan mong ko htu bang ya na, kungkyin mi ko haushin 0.1~1, lani mi galang, shayan nna 2~3 ya jo na. Tsi tsi nga ai laman hta washat n mai jo ai. Raiyang shadang 1% du ai jum jahku grung grung jo ra ai.
Wa gasha hkyi hpro ni ana tsi Tsapa haushin 5 ko, namsi ntsin shing nrai hpunlum gatsi haushin 8~10 hpe ra hkra gayau nna, wa gasha a maidang makau hkan htu bang ya na, wa hkum mi haushin mi, laban bat mi du sai wa gasha hpe go haushin mi, bat mi jan sai wa gasha hpe go haushin 1.5~2, lani mi galang, 2 lang htu jang mai lu ai.
Ningtuk sho Wa ni washat sha nang ai shaloi, tsapa jo nna mai tsi ai. Wa gaba hpe go haushin 150~200, wa gasha hpe go 50~100, wa ganu wa wali n chye la jang, tsa haushin 250, Sheyi (蛇衣) hke 10, galang ta lu shangun yang mai ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
“Lam masum tara shaja shateng”na hte“Dinghpring sanseng lit la”laksan sharin achyin magam mu sungchyung galo hkarat wa
深入开展“三严三实”和“忠诚干净担当”专题教育 州残联
时间:2015-02-13 09:32:36 来源:德宏团结报
Mungdo dohten wunhpom ni ndai lapran hta“Lam masum tara shaja shateng”na hte“Dinghpring sanseng lit la”laksan sharin achyin ginron hpong galo nna,seng ang bungli hprai dat ma ai.
Zuphpong hta lajin dat ai:Ganbu mu htam masha yong go“Lam masum tara shaja shateng”na hte“Dinghpring sanseng lit la”nga ai lachyum ni hpe lom kop ai hku myit htai la chye ra nna, myit ai lam hte galo sa wa ai lam ni ginjo, mungdo gaba pati rapdo hte mungdo pati rapdo ni hprai dat ai ko hkan hkrat wa nhtom, laksan sharin achyin ai lam hpe nsi mu hkra galo na. Pati a nambat 18 lang zuphpong gaba ko nna rai wa yang na dinghkung mu madu Si Gyin Hpyin, hkringmang Li Hke Hkyang dohten masha a magam sharot zinghka sa wa na hte seng ai ahkyak matsun lam, ahkyak mungga re ni hpe,dohten masha a magam sharot sa wa na a n-gun shatai nna,“Lam masum tara shaja shateng”na hte“Dinghpring sanseng lit la”nga ai laksan sharin achyin lam hte“Akyu htam ladat lo malo”ni hte rau gapyon nhtom,dohten masha ni ra rong ai ruyak lam ni hparan gaja ya,dohten masha ni hpe bungli gaja galo ya hkrat wa rai na.


text:
Yehowa Sakse Ni A Nawku Shara Hpe Hpa Majaw Church Ngu N Tsun Ai Kun?
Chyum laika kaw “church” ngu, ga gale ai Greek ga lachyum gaw, nawku ai shara hpe n re ai sha, nawku nga ai masha hpung hpe tsun ai re.
Ndai ga shadawn hpe yu yu ga: Roma kaw nga ai Hkristan ni hpang de kasa Pawlu laika ka ai shaloi, Akula hte Priskila hpe shakram ngut ai hpang, ndai zawn matut na ka ai: “Shanhte a nta kaw hpawng de ai church hpe ma shakram ya rit.” (Roma 16:5, Contemporary English Version) Pawlu gaw, shara hpe tsun ai nre ai sha, dai nta kaw hpawng de nga ai masha ni hpe shakram nga ai re. *
Anhte a nawku shara hpe church ngu n tsun ai sha Nawku Htingnu (sh) “Mungdan Gawknu” ngu shaga ai.
“Yehowa Sakse Ni A Mungdan Gawknu” Ngu Hpa Majaw Tsun Ai Kun?
Htingnu gaw gawknu zawn re ai majaw,
Chyum Laika hta lawm ai, Yehowa Karai Kasang hpe nawku ai shara, nawku hpung ting hkaw tsun bungli hta, shang lawm na matu, hpawng de ai shara re ai majaw,
—Shakawn 83:17; Esaia 43:12.
Yesu ayan tsun ai Karai Kasang mungdan a lam, hkaja na matu anhte hpawng de ai majaw,
—Mahte 6:9, 10; 24:14; Luka 4:43.
“Yehowa Sakse Ni A Mungdan Gawknu” nga nna tsun ai re.Nang hte ni ai Yehowa Sakse Ni a, Nawku Htingnu de sa chyai yu rit. Anhte gara hku nawku ai lam hpe, nang nan sa yu na matu, saw shaga dat ga ai.
^ စာပိုဒ်၊ 3 Dai zawn tsun ai gasi hpe, 1 Korinhtu 16:19; Kolose 4:15; hte Hpilimon 2 hta mung mu lu ai.


text:
Sakhkung sara jong nnan nambat 2 do na jong nta galo mu go maden hpang sai
德宏师专新校区二期工程开工建设
时间:2014-11-12 15:07:55 来源:德宏团结报
Ndai go mu galo hpang masat shado ko ga dagot apom nga ma ai re.
Shta 11 pro 8 ya shani, hpaijang nsen go "Pre" nga ngoi nsen hta, Sakhkung sara jong nambat 2 do na jong nta galo mu go maden hpang sai.
Mungdo pati asuya rung na woion ningbo Kung Gyin Jin, Li Yen Lan, Li Yu Shin, Mau Ladon, Ju Hkyi, O Htun re ni hte Sakhkung sara jong pati rapdo mu madu Hkye Myin Leng, jong up Kyang Den re ni mu htam go maden hpang shara ko sa lom ma ai.
Sakhkung sara jong nnan go maden mu go anhte mungdo "Nambat 12 lang 5 ning yo shada" mu lam na ahkyak mu madung re hte maren, Sakhkung sara jong grau tso ai tsang de sharot la na lakung lama mung rai nga ai. Jong nnan ndai go Mangshi Lahoi gahtong shingdu na bum ko rai nna, lamu ga man mu 997.172 du nna, jong nta galo shara go yonghpon lamu ga man jut mali mida mun 36 du nhtom, arang gumhpro lap gadi 14.5 do bang na tai nga ai. Nambat 1 do na jong nnan galo ai hta go arang yonghpon lap gadi 3.5 do bang nna, jong nta galo lamu ga man jut mali mida mun 10. 094 du nhtom, jong nta 10 du nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Tsi sara ni tsora myit hte sai sak jo ma ai
医务工作者无偿献血
Sai sho nga ai.
Sai sho bang ai masha shawoi na hta nlo mat wa, tsirung shagu ni sai lang ai machyi masha go bai lo re majo, sai mahkong rung hta mung aten 5 ya dingyang sai nlo mat nga ai, shiga dai na ai hte, mungdo tsi mawan gon hkang dap hte mungdo shayi num makop tsirung ni go ganbu mu htam masha ni hpe zahpo la nna sai sho bang ma ai.
Shani shanang machyi masha hte rau nga ai tsi sara ni go, sai a ahkyak lam grau chye nga ma ai, tsirung na mu gade kyin tim, sak sumri hkye hkrang na lam go grau ahkyak nga ai lam hpe grau myit pu nga ma ai. Aten gadun la ai na-yi hkum 2 hta sha, masha marai 17 sai sa sho lom nna, asai haushin 4200 lu sho la sai.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
MIWA MUNG MUNGCHYING SHA GUMSAN MUNGDAN NUMWON NUMLA UPADI(2)
新婚姻法(2)
DO GABA 2: HKUNGRAN LAM
No5: hkungran hkat na rai yang, num la lahkong maga myit hkrang ra ai,lahkong yan shada dip shagui shing nrai kaga masha wa e je hpre ai lam nmai galo na.
No6: hkungran asak go la ni gaji htum 22 ning nhpring yang nmai hkungran ai, num ni sak gaji htum 20 ning nhpring yang nmai hkungran ai.Hkungran asak hte ma shaprat ten hpang jahkrat ai lam hpe myit n-gun jo ra ai.
No7: Lawu de na zon re masa byin pru yang, nmai hkungran na:
(1) Ru sai ni hkat ai hte ban 3 laman hta ru sai ni hkat ai ni rai na.
(2) Tsi hpaji hku nna nmai hkungran ai ngu ai ana lu masha ni rai na.
No8: Hkungran hpyishon ai num la lahkong yan madu nan num won num la jahpan ka matsing rung de hkungran lakmat sa galo la ra na.
Ndai ubadi tara hta dodan da ai lam hte htuk hko ai hpe hkungran lakmat galo ya na. Hkungran lakmat lu la ai ko nna go madu jan madu wa mai son sai. Hkungran lakmat nla ai shong hkungran kau ai ni hkungran lakmat sa nhtang galo la ra na.
No9: Hkungran lakmat galo la ai hpang go num la lahkong maga tsun gadi da ai ga ko hkan nna num jan go la maga de na nta masha mai ngu sai, bai la wa mung num maga na nta masha mai son sai.
No10: Lawu de na zon re masa byin ai lam hpoe, tara n shang ai num won num la mai ngu ai:
(1) Num gahtap la num gahtap wa re ni hpe rai na.
(2) N mai hkungran hkat ai ngu nna htim jep da ai ni hpe rai na.
(3) Rai nhkungran ai shong e tsi hpaji hta nmai hkungran hkat ai ngu ai ana lu masha, hkungran ai hpang mung ana rai nlu tsi shamai kau ai ni hpe rai na.
(4) Tara hta dodan da ai hkungran asak rai ndu ai ni hpe rai na.
No11: Dip shagui jahkrit nna hkungran ai lam hpe dip shagui hkrum ai maga na ni num won num la jahpan ka matsing rung dap shing nrai mungchying sha tara shen rung de madu jan madu wa mying mai sa hprat kau mai ai. Dip shagui hkrum ai maga na ni madu jan madu wa mying hprat kau na hku hpyishon ai lam hpe, hkungran jahpan ka matsing ai shani ko nna laning mi laman hta tsun shapro na. Masha a hkom sa myit shadang ahko ahkang hpe ntara ai hku tek shingdang hkrum ai maga na ni mayo htinggo mying hprat kau na hku hpyishon mayu yang, masha hkum myit shadang ahko ahkang lam nhtang shabai ai shani ko nna laning mi laman hta tsun shapro ra ai.
No12: Tara nshang ai shing nrai shabai kau sai mayo htinggo go,hkungran ai shani ko nna mayo htinggo nson ya nga ai.Mu byin masha mung madu jan madu wa lu ging ai ahko ahkang hte lit nlu ai.Rau jom nga sha ai laman hta lu tam ai sut rai ni hpe go mu byin masha yan shada jom bong jahkrup nna hparan lajang na.Nlu bong jahkrup hkat ai shaloi,mungchying sha tara shen rung ni ko nna mara nlu ai maga na ni hpe garum ai tara maka hta hkan nna dodan shakre ya na.Num gahtap la num gahtap wa nna upadi tara nshang ai hku kun dinghku de sha ai laman hta lu tam la ai sut rai ni hpe hparan lajang ya yang,upadi tara shang ai mu byin masha ni a sut rai ahko ahkang hpe nmai shanyen hkra na.Mu byin masha shaprat ai ma hpe go, upadi tara ndai hta na ganu gawa gasha ni hte seng ai dadan lam ko hkan nna hparan lajang ya na.
JINGHPO LAIKA
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Gumgai dingla ni nga sat nga sa lam hta “Lanyan ” ra ai
老年人生活节奏要“慢”
Lam hkom yang lanyan na
Masha go shani shanang lam hkom ra nga ai, raitim gumgai dingla ni go lam hkom yang lanyan ra ai. Lam hkom lanyan yang, gato ahtu ahta n rai nna, gumgai dingla ni nrut nra gato shado jahten kau re lam htang maja kau lu nga ai. Abui sha hkom, manit mi hta lahkam 60~70 daram sha hkom na, manit 30 daram sha hkom jang rai sai. Hkumhkrang nau ntai ai ni go dohkrong lang nna hkom yang mai ai.
Hkum gayin gayo re shaloi lanyan na
Gumgai dingla nkau mi go salum n-gun atsam hte bonu sailam gaba a atsam n rong mat wa nna, sai lam n wang tsom mat re majo, sai rong shadang hte sai gata ko Yang (氧) nsa rong ai n lo mat rai, hkum gayin gayo rai shamu shamot ai shaloi, bo sin myi gabrim chye rai wa ai. Dai majo, gumgai dingla ni hkum shamu shamot gayin gayo re shaloi, asat nau n mai lawan ai.
Shat sha yang lanyan ra ai
Gumgai dingla ni a amyi, ladi hte n-gup ni mung n-greng wa sai majo, malu masha re shaloi angui sha sha yang lusha rin mani loi re hta n-ga, nra shingmun, nga nra re ni jahkro ko sha tang shing nrai nsa lam hkan marit shang na hpe htang maja kau lu ai.
Nam sa yang lanyan ra ai Gumgai dingla ni go nam sa yak re lam ni pru ra ai, lama nam sa ai shaloi myit nau kyin rai jang, pu kan gumchya wa, mai dang makau hkan jahpye hkra rai chye ai. Grau nna go sailam gaba ja ana, sai tso ana, salum sai pat ana lu ai gumgai dingla ni go, nam sa yang sa tik tik rai jang, sai agajong sha tso wa nna, bonu sailam gapo ana byin wa ai.
(Sok gale ai Nhkum Bok)
JINGHPO LAIKA
Jinghpo Wunpong sha ni Manau manau ai lam
U hkyi hpro ana tsi ladat
Wa gasha yo rem yang “Ladat 3”galo du ra ai
Kahkum si a akyu Nang sha yu jang chye sai
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
HTA NUMLA LALO LA AI LAM
故事
时间:2014-07-18 00:00:00 来源:德宏团结报
Hta numla lalo ai lamang hpe, n-gai dingla n-gum wai ai shani na go, lup ko shong no sa lalo la nna she nta de bai wa matut lalo la ma ai. Mayu na masha si ai shaloi na Mang makoi ai shaloi go, Mang shabon ai hpang nta ko lalo jang rai sai.
Lup de Mang sa ai ni hpe hkap lapri la ai hte go, nat ra ko chyahtai nyep nna, pai hkra masat nna chyahtai ko balam lahkong hkra di nhtom, ba lam dai yan hpe langai ko go la ja jahpong, langai ko go num ja jahpong rai, gaang ko go nbo shat dabyen gaba lahkong hpe bai yan da na. Nbo shat ko shanam, Udi, hkaitsu, shan chyahkro ni bang da, Shadung mung no ton da rai ma ai. Dumsa wa go, tsa tsamai dinghkru gaba lahkong ko tsa machyan bang da nna, magap grup di, shiwa nang kachyi hpe dinghkru lahkong ko shingwang mara jum da rai, shachyang de man yong nna chyahpung maga tingnyang ko nhpye n-ga hpye kau rai dung nna lalo bang wa nga ai. Lalo ai shaloi, hta numla ni hpe ndai makoi mayang ten hta ganang ga dam hkom nga ai, lupsom lup ba hkan dam hkom nga ai ni yong hpe shaga gahkyin la nna, "Ngai dumsa hkringwa wa a n-gang kummai ko hkan jum noi nang nna, yong hkyom wa ga lo, ndai shara hkan go hkrit ai bo shara she re lo, hkum nga nan sa lo, nta de nbo nnyeng Udi tsa hku ni dam da nna la nga ai lo, alum ala rai wa ga lo, ngu jahku numshe ko nna lup ding lupba hkan na mung lalo gumrin la nna npan hku woi shang wa nna, do hta e nbong n nyeng Udi tsa hku ni shalong jahpong da ai ko hkyom rai ga lo ngu nna lalo gumrin wa nga ai. Lalo shara ko lalo du wa ai hte, dumsa go-gan shiring ngut jang, nta madu ni hpe kachyi hte tsa dinghkru yan shun di ya jang, nta madu jan go rai sa lo nga nna kachyi hte tsa tsamai hpe nbang dap de la bang wa kau ai. Dinghkru tsamai na tsa hpe go lalo tsa nga nna woi gam lu ma ai. Shawa masha ni go shadung hpe dago shadu la nna gam jo, nbo shat hpe shan chyahkro Udi hkaitsu ni bang rai nna matep gam jo rai lalo tsa nga nna shawa masha yong hpe tsa galang bai gam jo rai ma ai. Ndai go makoi mayang poi shana na. jahtum do poi lamang rai nga sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Machyang si dusat yam nga ni hta akyu jashon ai lam
花椒对家禽的好处
U hkyi hpro ana tsi. Machyang si hke 15, lagat jahku hke 30, ta-hong (大黄), kan zhau (甘草) myu mi hke 6, dai ko hka haushin 200 bang nna, haushin 100 du hkra shadu nhtom, hkaunan shingmun hte manat gayau gumdin la nna, u hkum mi hpe lani mi 3 lang jo, galang mi gumdin 1~3 jo yang mai ai.Jahku shatai nna mung mai jo ai,jahku dai hpe lahkong lang di garan shadu nhtom,haushin 30 daram shadu nna,lani mi u hkum mi 3~5 lang jo shing nrai ahka hte htam 3 daram gayau nna u ni hpe lu shangun yang mung mai ai.
Dusat yamnga ni ningma hkra yang tsi. Machyang si hke 15 hpe hka hte shadu nna,jahku jen la nhtom, ningma hka ko gashin ya na,lani mi 2 lang, mai hkra gashin ya na.
Bainam hkum gaya mahkyit jahpye kau ai hpe tsi. Namsu haushin 10, machyang si hke 5, dai hpe palin gasha ko bang nna ashun gayau nhtom, shata mi tsing ai hpang, ningma hka ko chya ya na, lani mi 2 lang, shayan nna 3 ya chya na.
Dusat yam nga ni jit n sa mat ai hpe tsi. Machyang si hke 15, lasi hkye hke 100, lasi tsit 150hpe hka hte shadu na. Bainam, wa ni hpe galang ta jo na, dusat gaba ni hpe go gaga dusat ni hta htam 4~5 jan jo na.
Dusat yamnga ni pujat male pru ai ana hpe tsi. Machyang si hke 30, befan(白矾) hke 35, hkainu si hpyi hke 30, hpe ntsin rong 3 hte manit 30 shadu nhtom, jen la nna lagyi ai tsi ntsin hte, pujat gashin kau ya nna galo htu bang ya na. Machyi ai dusat hpe atsom lahku la, bum gadong n lung shangun, nhkap nchyap hkan nsa shangun, bungli n galo shangun na hta n-ga, namta rong ai washat ni jo na.(Sok gale ai Nhkum Bok)
JINGHPO LAIKA
Jinghpo Wunpong sha ni Manau manau ai lam
U hkyi hpro ana tsi ladat
Wa gasha yo rem yang “Ladat 3”galo du ra ai
Kahkum si a akyu Nang sha yu jang chye sai
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
GAYA TSING
含羞草
时间:2014-02-24 00:00:00 来源:德宏团结报
Ahtu hkra n mai ai gaya tsing,
Gadai n hkra yang go tu tim ding.
Nam lim tsing tsing tsip hta go bai tu ra,
Raitim ahtu hkra ai go bai n hkam ja.
Gatsi bungli bung wa shagu,
Shi hkrai nyip mat let tu gangu.
Laru nbung hkoi mat jang,
Ading jan rai bai tu dagrang.
Gasu gamong ai hpe go hkrit,
Hpong shingra hpe go bai marit.
Gaya tsing a lai kyang dai,
Nhpa majo ngu na wa rai?
(Rapding Pali)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Simsa lam gawgap na matu mungdan ting gap hkat jahkring lam hta bandung du hkra jawm shakut mat wa na re lam Wunpawng Mungdan Shanglawt Hpung (KIO) gaw daini wa ang ai (68) lang na Munghpawm Nhtoi hta ndau laika shale dat ai.
KIO hku nna shaning law law hkrum sha mat wa sai mungmasa manghkang hpe ginchyum dat kau nhtawm ngangkang ai simsa lam gawgap na matu Mungdan Ting Gap Hkat Jahkring Bawngban Hpung (NCCT) a shakut ai lam awngdang ai kaw du hkra jawm galaw sa mat wa na re lam ndau shale dat ai lam rai nga ai.
“Ndai Munghpawm Nhtoi hpe anhte amyu sha laknak hpai uhpung uhpawng ni mung ahkyak shatai nga ga ai. Ahkyak shatai ai majaw she daini wunli wungau hte hpring ai mungdaw nhtoi hta e anhte KIO a sat sa nga ai mungmasa lamyan ni hpe chye lu hkra shale ai masa re” nga KIO a tsun shaga ahkang lu ai Slg. Lah Nan kawn tsun ai.
Dai hte maren bum nga masha hte pa nga masha ni pawnghpawm lam hpe madung dat let gawgap da ai Panglung Ga Shaka kawn ningpawt hpang wa ai (68) lang ngu na Munghpawm Nhtoi pyi du sai rai nga ai. Amyu sha bawsang ni shada da kam hpa hkat nhtawm prat tup lata gindun let munghpawm kata sim sim sa sa hte nga pra sa wa na lam ngu ai Panglung myit jasat hpe ningpawt nhtawm mungdan asuya hte amyu sha laknak hpai rawt malan hpung ni shakut nga ai simsa lam bawngban ai lam ni, awngdang hkra lahkam wa lu na re ngu lashum lanoi kam hpa ai lam shaleng da ai.
KIO gaw Gumsan Magam Slg. Ting Tsing a munghpawm nhtoi de shaw shaga ai lam hpe lu la sai raitim simsa lam myit hkrum lata masat jawm htu ga ngu ai numshawn hpe myit n hkrum ya ai majaw n sa du mat ai re nga Slg. Lah Nan tsun ai.
“Anhte KIO uhpung uphpawng hku na gaw NCCT hku nna sat sa nga ai mungdan ting madang gap hkat jahkring lam hte seng ai bawngban hpawng hta lai nna laga simsa lam hpe n htan shai wa shangun ai lam-yan ni hta hkawm na jasat n nga ai” nga shi kawn tsun ai.
Dai hpang Ne Pyi Daw kaw du taw nga ai amyu sha laknak hpai uhpung uhpawng ni hte Myen asuya ni simsa lam jawm gawgap ai lam gaw, ya yang na NCCT sat sa nga ai mungdan ting gap hkat jahkring bawngban ai lam hpe hten run shangun mai ai majaw tsang nga ai.
Munghpawm Nhtoi lamang hta lung ai uhpung uhpawng ni gaw munghpawm nhtoi e simsa lam hte gap hkat jahkring lam hpe matut nna galaw sa mat na ngu ai ga shaka ntsa lata masat jawm htu mat wa na re lam chye lu ai.
Asuya gaw amyu sha bawsang uhpung (16) hpe saw shaga da ai raitim KIA hte hpawn Karenni Amyu Sha Rawt Jat Pati (KNPP) hte Ta-ang (Balawng) Amyu Sha Rawt Malan Hpyen Dap (TNLA) uhpung (3) n sa du ai lam re.
1947 ning February 12 ya shani Panglung ga sadi hpe Awng San wa hte hpawn Jinghpaw, Sam, Hkang amyu sha ni rap-ra ai amyu sha ahkaw ahkang lu na matu lakmat jawm htu ai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- "Anhte gaw ginra masha ni hpe lahkawn ai lam galaw ai re" (Shiga) 13 May 2014
- 16 ning hkawn n hta ai hpang, KIO bai hta hpang (Shiga) 22 Dec 2010
- 16 ning hpring lamang, PKDS galaw (Shiga) 4 Feb 2011
- 17 (1) tara masan hte rim hkrum ai law law Myitkyina htawng kaw ngam (Shiga) 26 Jul 2013


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
Kungdon ga
2013-06-26Kungdon ga
Htoi Man Hkop e Ya bdaihpot ninghkong e ndai jahpang mangshi aga Jan pru tsom a mawa hta Wunpong sha ni shingtung aju wang Shinggam manau a shang yang Mungkan anglung in pa ai ni Bading panglairap in sa ai ni Mali ningmai in sa ai ni Sa
-
Shaman ga
2013-06-26Shaman ga
Htoi Man Hkop e daihpot ninghkong e Ndai Jahpang Mangshi apa Jan pru tsom muwa hta Ninghkong ja jan ningnan ningmo Shingtung aju ningnan ninghpo yang Naushong kumdowusa ni Naupa shingnyi sara ni Nhpo long hkamhko sha sumru Wugup maihton
-
GASI HTA GRAU AI NU
2013-06-26GASI HTA GRAU AI NU
Maran ja Lu Mai Nu Nu a lam myit dat yang, Shani na jan pyi, Kaysi pyo simsa mat ai zon Nu ngu na shaga dat yang, Mungkan ga pyi, Shim lum mat ai zon Nu ngu ai shinggyim, Nu ngu ai shingnyip, Nu ngu ai n-gun, Nu ngu ai Lachyum sung ai da
-
WA A TSORA MYIT
2013-06-26WA A TSORA MYIT
Bum Maron Wa a tsora myit, Nu hta n jan tim n yom ai Nu a tsora myit go Shana na shata hte bung yang, Wa a tsora myit go, Shani na ajan the bung ai Shana na shata go, Katsi pyo ai shingnyip hpe jo ai zon, Shani na ajan mung, Tsom htap ai
-
Buga shiga
2013-06-25Buga shiga
Gumhpro lu la sai Maubyin Pau go, wan numhto na chyahkrau zon gadau gada rai, Zau Hkun hpe shagong shana ngu ai hkum dip seng go nga tim num magyi hkrai hkrai re seng ko sa sa bang kau da nna tom rai mat wa sai Zau Hkun Maubyin Pau e ton
-
Shadan wa-long aga
2013-06-25Shadan wa-long aga
Ka ai: Maji Shan Lum Ya ngai ningpyo laka go Jan ndai ton ai shadang Son ai hkinjang hta wa le Galu rumong sat nna Gumdon lahkam htot in le Asat lago not nna Ndai shadan wa-long aga Matsit tsom ai Hpuntai yang aga wa Sinpro jinghku hkrum Si
-
Lagut
2013-06-25Lagut
(Sumrai gadun) Bum lago ko gahtong langai mi nga ai, gahtong dai grai gaji, htinggo shi mali sha, hpyet tat dat tim yong na lu ai Lana mi na nhtoi Gui grai wau ai, raitim gadai mung n rot yu ai Hpang shani she Ma Kam a lago leng shamat ka
-
Gumra shamat kau ai majo
2013-06-25Gumra shamat kau ai majo
No Mai hpe hozoshe na gumra rem shangun yang, gumra ganu langai mi n mu tam mat nu ai No Mai gahtong ningbo wa a ga hkri agying gatut sha ai hpang, shi a manang Kum Htoi hpe so woi nna gumra tam mat wa sai Shana de shat ko si wa tim gumra
-
Gumhpro lap latsa
2013-06-25Gumhpro lap latsa
Ngai nta na gumgai jan hpe rung na ni gumhpro lap latsa htut ma ai ngu wa tsun dan nngai Raitim ngai gumhpro lap latsa dai shi hpe n sho ya nngai, ngai myit ai go lap latsa sha mi go ngai manap shat sha na hte salit mari lu na pyi n lo ai,
-
Nchye hkat yang mai sai wa
2013-06-25Nchye hkat yang mai sai wa
Htoima Ma rip Moi shong de na tso Alum, Nmau pa hta ngai hte hkrum Alum hpe myit dum dat shagu, Brang go marit myiprui pru Sumtso gamung mi ntsun tim, Kro wang gata e matsing sumhting Alum hkai ai maumui gadun, Brang a gam maka hte nan b
-
Jinghpo bum ga na htingra ta
2013-06-25Jinghpo bum ga na htingra ta
Ka ai:Nhkum Bok Jinghpo bum ga na htingra ta tsomhtap la nga Ninglum ja jan mai tsom Nampu nampan pu tsom Htingra bungli ahpot Nli naili ru ru maku ku wa Jinghpo bum na htingra ta Gabu hpa lo la nga Manau shiga na Hkon tsom shayi ni mon s
-
Nnangnon non
2013-06-25Nnangnon non
Prang kong gahtong na Numshang kong Zau La kumshu yi de tsi sa gat da nna, nta du shang wa yang, ningsin rim rim nga wa sai Nta masha ni ndo yang ko bungsoi soi nna Zau La hpe shat sha la nga ma ai Zau La a ganu go ri lahkum ko machyi mad
-
Ngai Jinghpo laika sharin chye la ai ginra
2013-06-25Ngai Jinghpo laika sharin chye la ai ginra
Ka ai: Gareng Ma Mun Mungkan hta ga lu tim laika nlu ai amyu hpe, aten nhtoi lani mi hta amyu gaba ni e up shamyit kau na chyalu sha rai nga ai Shingrai, ngai go anhte Jinghpo myu sha ni go ga mung lu, laika mung lu re gumrong ging ai amyu
-
Pati a ningdo shi matsat lang zuphpong
2013-06-25Pati a ningdo shi matsat lang zuphpong
Ka ai: Bum Lai Hto Gong dung a Jinghpo bum ga Nmut mangai bungshi bung shaya Madum yinwang hkauna de jahproi Nsi naimam myin hkye htoi Marit ningtsing let myit sumru Pati a chyeju rai sai ngu Ta layung do let bai myit shagu Ningdo shi matsa
-
Shaning ningnan poi gumhpro
2013-06-25Shaning ningnan poi gumhpro
(Sumrai gadun) Ka ai: Brang Ja Mo, Brang Ja, shaning ningnan poi gumhpro simai simo mari kau, labu hpun palong mari kau rai jang, ndai lahkong tsa sha ngam sai, an jom garan lang kau ga Shaning ningnan shang wa na shana de, ngai lahkum gal
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Yehowa Sakse Ni—Anhte Gaw Kadai Ni Rai Kun?
Anhte gaw, ga n bung ai, amyu n bung ai raitim, yaw shada ai lam, langai sha re ai majaw myit hkrum mang rum, rai nga ai. Dai hta n ga, Chyum Laika hpe jaw ai Madu, yawng mayawng hpe, hpan da ai Yehowa Karai Kasang hpe shagrau sha a nga ai. Yesu Hkristu galaw wa ai lam hpe, hkan galaw ai majaw, Hkristan ngu nna, amying hkam la nga ai. Anhte yawng gaw, Karai Mungdan a lam, Chyum Laika lam ni hpe, kaga masha ni chye hkra, galoi mung hkaw tsun nga ma ai. Anhte gaw, Yehowa Karai Kasang hte shi a Mungdan a lam ni, hkaw tsun ai majaw, Yehowa Sakse Ni, nga nna shaga ma ai.
Anhte a website hpe shang yu u. Online hta Chyum Laika hti u. Anhte a lam ni hte, kam sham ai lam ni hpe hkaja yu u.


text:
Ubadi hpaji
农村实用法律
时间:2014-02-26 00:00:00 来源:德宏团结报
Wunli gon lajang tot lai ai sat lawat gara hte hpe mara lit shayom ya shing n rai mara n jo mai a ta?
《Wunli gon lajang ari jo ubadi tara》nambat 19 hta dodan ai ko hkan nna, lawu de na masa langai hta wa hkra jang, mara lit shayom kau ya, shing n rai mara n jo na:
(1) Masa grai wa n laja ai.
(2) Madu ko nna mara mu awai la, shing n rai mara mu hpe shagrit shayom kau re hta n-ga,shanyen hkra hkrum ai ni hkyemsa jo re.
(3) Masha ni jahkrit shagui, shing n rai masu hkalem ai hkrum ai.
(4) Madu ko nna mara sa yin la nna, shawa wunli makop dap ni hpang de tinang shut shai ai lam ni tsun dan ai.
(5) Akyu galo ai masha lam nga ai ni.
Wunli gon lajang shut shai ai sat lawat gara hte hpe go laja lana ai hku ari jo na re ta?
《Wunli gon lajang ari jo ubadi tara》nambat 20 hta dodan ai ko hkan nna, lawu de na zon re masa nga ai ni hpe go, laja lana ai hku nna ari jo na:
1. Laja lana re masa nga ai ni.
2. Masha wa hpe jashut, jahkrit shama, masu hkalem re ladat hku nna, wunli gon lajang lam shut shai shangun ai.
3. Zang mu shana masha, mara shok masha, shok shana masha, sakse masha ni hpe matai htang ai.
4. Aten shata 6 laman hta wunli gon lajang ari hkrup sha yu ai ni.
2.Mung shawa masha ni a mat pongtin hte jahpan gon lajang
Mung shawa masha ni a mat pongtin lang akyu gara hte nga a ta?
1. Nong e nga shanu ai jahpan matsing buk ka ai shaloi lang ai.
2. Hpyen shang jahpan matsing ai shaloi lang ai.
3. Hkungran lakmat ka, ma bau lahku la ai shaloi lang ai.
4. Maigan pru lakmat galo ai shaloi lang ai.
5. Ubadi tara, uphpang tara masa hta lang na hku dodan ai ko lang ai.
Masha gara hte ni mung shawa masha mat pongtin hpyi shon galo la ra a ta?
Lawu de na masa lam hta wa hkra ai masha ni mat pongtin hpyi shon galo la ra ai:Miwa gumsan mungdan gata hta nga shanu nga ai asak 16 ning hpring sai Miwa mung mung shawa masha. Miwa mung gata de sa htot nga ai Hongkong hpunau Aumun hpunau, htaiwan hpu nau ni, Miwa mung de wa htot nga ai huahkyau gobai masha ni hte, Miwa gumsan mungdan gata hta nga nga sai hta n-ga, nga na ahko ahkang lu, shing nrai Miwa gumsan mungdan masha bai tai na matu hkro ya sai maigan masha, mungdan n lu ai masha ni.
Hpyen shang nga ai hpyen la ni, balik ni mung shawa masha mat pongtin hpyi shon galo na ladat ni hpe go, mungdan magam rapdo hte ginjo hpyen mu salang rapdo ko nna kaga lai dodan ai ko hkan na.Wunli gon lajang shut shai ai sat lawat gara hte hpe go laja lana ai hku ari jo na re ta?
《Wunli gon lajang ari jo ubadi tara》nambat 20 hta dodan ai ko hkan nna, lawu de na zon re masa nga ai ni hpe go, laja lana ai hku nna ari jo na:
1. Laja lana re masa nga ai ni.
2. Masha wa hpe jashut, jahkrit shama, masu hkalem re ladat hku nna, wunli gon lajang lam shut shai shangun ai.
3. Zang mu shana masha, mara shok masha, shok shana masha, sakse masha ni hpe matai htang ai.
4. Aten shata 6 laman hta wunli gon lajang ari hkrup sha yu ai ni.
2.Mung shawa masha ni a mat pongtin hte jahpan gon lajang
Mung shawa masha ni a mat pongtin lang akyu gara hte nga a ta?
1. Nong e nga shanu ai jahpan matsing buk ka ai shaloi lang ai.
2. Hpyen shang jahpan matsing ai shaloi lang ai.
3. Hkungran lakmat ka, ma bau lahku la ai shaloi lang ai.
4. Maigan pru lakmat galo ai shaloi lang ai.
5. Ubadi tara, uphpang tara masa hta lang na hku dodan ai ko lang ai.
Masha gara hte ni mung shawa masha mat pongtin hpyi shon galo la ra a ta?
Lawu de na masa lam hta wa hkra ai masha ni mat pongtin hpyi shon galo la ra ai:Miwa gumsan mungdan gata hta nga shanu nga ai asak 16 ning hpring sai Miwa mung mung shawa masha. Miwa mung gata de sa htot nga ai Hongkong hpunau Aumun hpunau, htaiwan hpu nau ni, Miwa mung de wa htot nga ai huahkyau gobai masha ni hte, Miwa gumsan mungdan gata hta nga nga sai hta n-ga, nga na ahko ahkang lu, shing nrai Miwa gumsan mungdan masha bai tai na matu hkro ya sai maigan masha, mungdan n lu ai masha ni.
Hpyen shang nga ai hpyen la ni, balik ni mung shawa masha mat pongtin hpyi shon galo na ladat ni hpe go, mungdan magam rapdo hte ginjo hpyen mu salang rapdo ko nna kaga lai dodan ai ko hkan na.
Ganing re masha ni gan lang matpongtin lu ra a ta?
Shawa wunli makop dap ni a 《Miwa gumsan mungdan mung shawa masha gan lang matpongtin gon lajang ladat》ko hkan nna dodan ai: Miwa gumsan mungdan gata hta nga shanu nga ai Miwa mung mungchying sha ni go, matpongtin galo, galai la, bai gahtap galo la re laman hta, matpongtin gan lang kyin ai ni gan lang matpongtin mai hpyi shon galo la nga ai.
Sak 16 ning garai nhpring ai ni hpe go ganu gawa ni ko nna sa galo ya ra ai.
Matpongtin a lang mai aten go gade ning re ta?
《Matpongtin ubadi tara》nambat 5 hta dodan ai ko hkan nna, sak 16 ning a lahta de na ni a matpongtin lang mai aten go 10 ning, 20 ning, aten galu ai hku lang mai ai. Sak 16 ning hpring ai ko nna 25 ning hpring sai ni hpe go lang mai aten 10 ning du ai matpongtin galo ya nga ai. Sak 26 ning ko nna 45 ning hpring sai ni hpe go, lang mai aten 20 ning du ai matpongtin galo nga ai. sak 46 ning a lahta de na ni hpe go prat tup lang na hku galo ya sai.
Sak 16 ning garai nhpring ai masha ni hpe go, madu hpyi shon ai ko hkan na aten 5 ning mai lang ai matpongtin galo ya na.
Matpongtin shamat kau jang ganing di nna bai galo la na?
Matpongtin go madu a hkum hpe shadan ai lakmat re majo, atsom sha lang ton ra ai, lama shamat kau jang go, alawan bai hpyi shon galo la ra ai.
Matpongtin tara nambat hta dodan ai: Mung shawa masha ni matpongtin shamat kau ai shaloi, shawa wunli makop dap de lawan sa shana nna, matpongtin ningnan bai galo la na matu hpyi shon ra ai.
Chyangai ma ni a shangai lakmat hpe ganing di galo la na?
Manghkang ndai loi yak ai, dai majo, mayu na sat lawat hte alak sat lawat garan nna tsun ra ai.
1. Mayu na masa hta, chyangai ma ni a shangai lakmaqt matsing yang lawu na lam ni hpe sadai ra ai: Shangai lakmat ka la aten go shangai ai hpang shata mi laman hta rai na. Shangai lakmat sa ka la masha ni go chyangai ma ganu gawa, jinghku jing-yu, bau maka masha, shing nrai htingbu htingbyen ni rai na. Ka la hkringdat go chyangai ma a nga shara rai na.Chyangai ma a mying ka ai shaloi, ganu gawa ni atsom jom bong yu nna ka da na, chyu mying nlang yang grau ma ai.
2. Alak re masa go: Gabai kau hkrum ai chyangai ma, hkungran lakmat n lu ai shangai ai chyangai ma, shangai shaprat tara ko nhkan ai shangai ai chyangai ma ni a jahpan matsing ai.
Gabai kau hkrum ai chyangai ma ni a shangai nhtoi ka matsing yang, bau lahku la masha, shing nrai ma bau rung ni ko nna sha mai hkyi shon la ai. Chyangai ma a shangai nhtoi ka matsing ai shaloi go ma a masa hta hkan nna, gadi da ya mai ai. Shi a shangai shara go bau maka la ai ni a hkringdat ka ya jang rai sai. Shi a bosang mying hta amyu mung bau maka masha hta hkan na.
Hkungran lakmat n lu ai ko shangai ai chyangai ma ni a shangai nhtoi ka matsing ai shaloi go, shi a ganu shing nrai, bau maka la masha ni hpyi shon nna, galo la ra ai. Chyangai dai ni hpe mung mungdan ubadi tara ko hkan nna, makop da ai hkrum nga ai majo, jahpan sa ka matsing ai shaloi n mai yu gaji, n rap ra ai lam n mai galo ai.
Shngai shaprat tara ko n hkan ai shangai ai chyangai ma ni hpe go, jahpan matsing rung dap ni masa ko hkan nna, lakmat galo ya ra ai, shing nrai yang, jahpan gon lajang mu galo sa wa ai shaloi, n manu ai lam ni chye byin pru wa ai. Dai hte rau, ganu gawa ni hpe mung sharin shaga, dodan ai ko hkan nna ja gumhpro shawa ra ai.
Matpongtin a akyu gara hte nga a ta?
《Matpongtin ubadi tara》nambat 6 hta dodan ai ko hkan nna, matpongtin a hkrang go mungdan magam rapdo shawa wunli makop dap ni dodan shapro na. Matpongtin go shawa wunli makop dap ni ko nna galo shapro htuk shabra na.
Matpongtin go myi hte mai yu, jak hte mai hti akyu lahkong rong nga ai. Matpongtin hta mying, num, la, amyu, shangai nhtoi, nga shara hkringdat, matpongtin nambat, madu a datbung, lakmat a mai lang ten hte htuk shabra rung dap ni ka shakap da nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 88: Yesu Hpe Yawhan Hka Lup Jaw Ai
Ndai masha wa a baw ntsa e, hkru du langai mi yu hkrat wa nga ai hpe yu yu mu. Dai masha wa gaw Yesu rai nga ai. Ya shi a asak 30 ning rai sai. Shi a makau na masha wa gaw Yawhan rai nga ai. Shi a lam nkau mi hpe nanhte chye saga ai. Mari shi a amyu Elisabat kaw sa hkawm ai shaloi, Elisabat a hkritung na ma gaw kabu gumlawt ai hpe naw myit dum a ni? Dai hkritung na ma gaw Yawhan rai nga ai. Raitimung ya Yawhan hte Yesu gaw hpa galaw nga ma ni?
Yawhan gaw Yesu hpe ya sha Yawdan hka hta dip lup dat ai. Hka lup hkam ai ngu ai gaw dai hte maren sha re. Shawng nnan e, hka kata de dip lup ra ai. Dai hpang hka kata na bai sharawt la ra ai. Yawhan gaw masha ni hpe dai zawn galaw ya ai majaw shi hpe hka lup sara Yawhan nga ma ai. Raitimung Yawhan gaw Yesu hpe hpa majaw hka lup jaw a ni?
Yesu gaw Yawhan hpang de sa wa nna ngai hpe hka lup jaw rit, nga nna sa hpyi ai majaw, hka lup jaw ai re. Nshawp ai amu hpe galaw kau ai majaw yawn ai lam madun ai masha ni hpe Yawhan gaw hka lup hkam ya ai. Raitimung Yesu gaw nkaja ai amu hpe galaw ai majaw yawn na shara nga a ni? N nga ai. Yesu gaw galoi mung nkaja ai amu hpe n-galaw ai . Hpa majaw nga yang shi gaw sumsing lamu na yu hkrat wa ai Karai Kasang a kasha majing re. Dai rai nna kaga lam a majaw shi hpe hka lup jaw na matu, Yawhan kaw hka lup hpyi ai. Hpa lam a majaw hpyi ai hpe chye a ni? yu yu ga.
Yawhan hpang de garai n sa wa yang Yesu gaw lak sama amu galaw ai masha langai mi re. Lak sama ngu ai gaw, hpunpyen hte shaku ni, lahkum ni, lahkum galu ni galaw ai wa hpe ngu ai. Mari a madu wa Yosep gaw lak sama galaw ai masha rai nna, Yesu hpe mung lak sama hpaji sharin ya ai. Raitimung Yehowa gaw shi a kasha hpe lak sama galaw na matu, shangun dat ai n rai. Grai ahkyak ai amu hpe galaw ra ai. Dai amu galaw na aten mu du sai. Dai majaw shi a kawa ra sharawng ai amu hpe gun hpai na matu du sa ai lam re ai hpe madun ai hku nna shi hpe hka lup jaw na matu, Yesu gaw Yawhan kaw hpyi ai. Dai hpe Karai Kasang ra sharawng a ni?
Ra sharawng ai. Hpa majaw nga yang Yesu gaw hka kaw na pru wa ai hte, sumsing lamu na nsen gaw: ‘Ndai wa gaw ngai sharawng awng ai; ngai tsaw ra ai; nye a kasha rai nga ai,’ nga nna tsun ai. Bai sumsing lamu hpaw wa ai zawn san nna, hkru du langai mi Yesu a ntsa e yu hkrat wa ai. Hkru du majing gaw nre. Hkru du zawn san ai. Dai gaw teng teng Karai Kasang a chyoi pra ai wenyi re.
Ya Yesu myit yu na lam law law nga sai. Dai majaw simsa ai shara langai mi de, shi hkrai sha nhtoi 40 ya sa nga ai. Dai shara hta Satan shi hpang de sa wa ai. Karai Kasang a tara hpe tawt lai ai amu hpe galaw na matu Satan Yesu hpe masum lang shakut ai. Raitimung Yesu gaw n-galaw ai.
Dai hpang Yesu bai nhtang wa ai. Masha nkau mi hte hkrum ai. Dai ni gaw Yesu a shawng ningnan na hpang hkan ai ni, shing nrai sape ni rai ma ai. Shanhte a amying ni gaw, Andri, Petru (Simun mung nga ai), Hpilip hte Nahtnela ( Barhtolume mung nga ai) ni rai ma ai. Yesu hte shi a sape nnan ni, Galile ginwang de pru sa ma ai. Galile ginwang de du jang Nahtanela a mare Hkanan kahtawng hta hkring ma ai. Dai kaw e hkungran poi kaba langai mi hta Yesu sa lawm ai. Dai kaw e Yesu a shawng ningnan na lamik kumla hpe madun dan ai. Hpa lamik kumla re ai hpe chye a ni? Ntsin hpe tsabyi jahku byin hkra galaw dat ai.
Mahte 3:13-17; 4:1-11; 13:55; Marku 6:3; Yawhan 1:29-51; 2:1-12.


text:
Nshung ta hta hkum makop ai sha hpa
冬天护身的饮食
时间:2015-01-30 14:41:54 来源:德宏团结报
Ningshung ta du sai hte maren, hkum hkrang shara shagu gashung hkra wa sai, dai majo sadi sahka ra sai. Rai yang ningshung ta hta go hpa bo sha yang hkum hkrang lu makop maga la na rai. Lawu de hkum hkrang lu makop ai sha hpa myu 10 sha- chyan dan na.
1. Bonu makop: Pozhai simai
Bozhai simai, gaujeng, gaubong, wandu si, mahkri sum, hulobu hkranghkyi, chying- hkrang, lasi gaba, hparo lap re namlap simai ni hta go bonu ana htang maja lu ai arai ni rong shajang nga ai. Nbu si, ga lasi re kop ja ai sha hpa hte n-gu mazut, wa sin shadu ntsin re ni go bonu makop ya lu nga ai.
2. Myi makop: Naisam
Wuisinsu A go myi makop tsi re, la ma masha hkum hkrang hta wuisinsu A gata mat sa yi nga jang, myi go ningja htong hkra jang grai n hkam lu nga ai, ningsin gata hta mung n chye masop hkom mat sai, na du jang go shana myi n mu ana lu wa chye ai.
Wuisinsu A go hulobusu ko nna byin tai wa ai re, naisam ko go hulobusu ram ram rong nna, wuisinsu A lo lo rong ai majo, myi mu wa shangun ai hta n-ga, nong e naisam sha yang hpyi a matu mung akyu rong ai.
3. Kara makop: Panglai makrat
Kara makop ai sha hpa ko tsun du jang, nang chye ai mung grai lo na re, ga shadon kara shachyang ai chyingnam chyang, kara shatut ai shanam, shing nrai kara gala tsom shangun ai nbu si.
Rai yang kara makop ai nambat langai arai gaja go panglai makrat she re, lu sha dat n-gun laksan ninghkring ni tsun yang, panglai makrat go hkum hkrang hpe ten jat ya lu ai hta n-ga, kara tu galu, manyen tsom, gala tsom wa shangun ai akyu mung no rong nga ai.
4. Sinwop makop: Mahkri sum
Mahkri sum ko na nsam hkye rai go n dui ai mahkri sum ko grau rong nga ai.
5. Lago makop: Wa-dep langu si
Gya ram ram rong ai wa-dep langu si go lago shatsom ya lu nga ai, gya go masha a galo shan gang shapyan ya, bop le le na hpe htang maja rai lu nga ai.
Lago shatsom ai go kongkang mung no re, shi hta htanson-gai grai rong ai, masha hkum hkrang e jashon la bai loi rai nna, lago hta ra gadon ai gai lu jat jashon la nga ai, dai hta n-ga, lago bum shabung wa na hpe mung lu htang maja nga ai.
6. Salum makop: Panglai hka sung nga
Anga hta sau gaja rong ai, dai go asai ge wa na hpe htang maja lu nna, sai sha- nyem, salum shan ningtsing wa na hpe ningdip, salum gahprap asat lanyan ya rai lu nna, salum hpe makop maga ya sai.
7. Sade makop: Lasi chyang
Lasi chyang go sade shagreng, jit htok, ningtuk sat, hpyi shatsom re akyu rong ai, shing rai nna sade n-gun kya ai ni hte grai htuk ai.
8. Shat kan makop: Hkrangkai
Hkrangkai go mungkan hta gaja dik ai simai re ngu nna tsun nga ai, shi go shat kan tsi ai simai re. Shat kan hpye yat ana hte shat kan matut apu hpye yat ai masha ni, tsi sara ni matsun ai hku hkrang kai sha yang gaja ai. Shani shagu hkrangkai hpe lagat ja- hku hte gayau sha yang mai ai, ladat ndai go ningma shachyip kau ya lu nga ai.
9. Lamyin makop: Udi
Hkamja ai lamyin nsam go sangum pu nsam re, mahtang sai grung grung rai ga- hkrang sa lu ai majo re. Lama lamyin amyu myu rai wa sa yi nga jang go, lu sha dat n-gun n grung shing nrai ana amyu myu rong nna byin wa ai re. Danbe lo ai lu hpa go lamyin hpe jahkam shaja ya lu nga ai, udi go danbeji lo ai sha hpa rai nga ai.
10. Hpyi makop: Hkrangpu tsit
Shi go lu sha dat n-gun grung ai hta n-ga, sha yang mung grai mu ai, ginsa ana mung htang maja lu nga ai, grau nna shat kan ginsa ana, chyu pru lam ginsa ana, hpyi ginsa ana tsi ai hta akyu gaba grai shapro lu nga ai. Shi ko go wuisinsu A, wuisinsu C hte hulubosu ni ram ram rong ai majo, hpyi hten hkrum na hpe htang maja, hpyi hpe lamat n-gun shaja ya rai lu nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 19: Yaku A Dinghku Kaba Ai
Ndai sum la kaw na dinghku kaba hpe yu dat mu. Yaku a shadang sha 12 ni rai ma ai. Yaku gaw shayi sha ni mung lu ai. Shi a shadang sha nkau mi a amying hpe, chye ai kun? Shanhte nkau mi a amying hpe yu yu ga.
Lea shangai ai shadang sha ni a amying gaw, Rubin, Simun, Lewi, Yuda ni rai ma ai. Rahkela gaw shi hta kasha nlu ai majaw, grai myit yawn ai. Dai majaw shi a mayam num Bila hpe, Yaku hte yup shangun ai. Bila gaw Dan hte Naphtali ngu ai shadang sha lahkawng hpe, shangai ai. Lea mung shi a mayam num Zilhpa hpe Yaku hte yup shangun ai. Zilpha mung, Gad hte Asha hpe, shangai ai. Dai hpang e, Lea gaw shadang sha Lahkawng hpe bai lu jat ai. Yishahka hte Zebulun rai ma ai.
Hpang jahtum e, Rahkela mung kasha langai mi shangai wa ai. Dai hpe Yosep ngu nna, amying shamying wu ai. Hpang e Yosep a lam hpe law law bai chye lu na re. Hpa majaw nga yang Yosap gaw grai ahkrak kaba ai masha langai mi tai wa ai. Ndai shadang sha 11 ni gaw, Rehkala a kawa Laban a nta kaw nga nga yang, lu ai Yaku a shadang sha ni rai ma ai.
Yaku gaw shayi sha ni mung lu ai. Raitimung Chyum Laika hta, shayi sha langai mi na amying sha madun tawn ai. Dina ngu ai wa re.
Yaku gaw Laban a nta kaw na pru nna, Hkanan mung de bai nhtang wa na aten du wa ai. Dai rai nna, shi a kun dinghku kaba, sagu hpung dumsu hpung ni hpe, shinggyin la nna sumtsan lam hkawm sa wa ai.
Yaku hte shi a nta masha ni Hknan mung du ai kade nna yang, Rahkela gaw shadang sha langai mi bai shangai jat wu ai. Byin ai gaw, shanhte lam hkawm sa nga yang, lam lapran e shangai ai. Rahkela gaw, kasha shangai yak ai majaw shangai let, si mat wa ai. Raitimung ma chyangai gaw, hpa nbyin ai. Yaku gaw shi hpe ‘Ben-yamin’ nga nna, amying shamying ai.
Yaku a shadang sha 12 ni a amying hpe, anhte matsin da mayu ga ai. Hpa majaw nga yang Israela amyu mahkra gaw, shanhte kaw na yu hkrat wa ai ni re. Hkrak sha tsun yang, Israela amyu lakung shi lahkawng gaw, Yaku a shadang sha 10 hte, Yosap a shadang sha lahkawng a amying hte, shamying tawn ai. Ndai la kasha ni shangai wa ai hpang du hkra Isak gaw asak naw hkrung ai. Shi hta e kashu kasha ni dai daram law ai majaw grai myit pyaw na re. Raitimung shi a kashu Dina hpa byin ai kun? Yu yu ga.
Ningpawt ninghpang 29:32-35; 30:1-26; 35:16-19; 37-35.


text:
Ubadi tara(7)
农村实用法律(7)
时间:2014-06-30 00:00:00
Nambat 61 hta dodan ai, hpong shingra ni hpe garum nna masna ni hpe jarit lagu shalai shangun, shing nrai madu ko nna kaga masha wa hpe jarit de lagu hto shalai re ni hpe,wu de aten 10 ya a lahta de 15 ya a lawu de rim rong ai hta n-ga, gumhpro lap 1000 a lahta de 5000 a lawu de shawa na.
Nambat 62 hta dodan ai, mung jarit lagu lai mayu ai ni hpe lakung lama galo ya ai ni hpe, aten 5 ya a lahta de 10 ya a lawu de rim rong ai hte rau, gumhpro lap 500 a lahta de 2000 a lawu de mung no shawa na.
Mung jarit lagu lai ai ni hpe aten 5 ya a lawu de rim rong kau, shing nrai gumhpro lap 500 a lawu de shawa na.
Nambat 63 hta dodan ai, lawu de na masa lam langai hta wa hkra ai ni hpe, aga sadi jo shing nrai gumhpro lap 200 a lawu de shawa na. Masa laja lana re ni hpe go aten 5 ya a lahta de 10 ya a lawu de rim rong kau na hta n-ga, gumhpro lap 200 a lahta de 500 a lawu de mung no shawa na.
1. Mungdan ko nna makop maga ai hpaji hparat rai, mying dan ai masat dingsat rai hpe majoi nahkret aka, nsam chya shakap shing nrai kaga ladat hku nna dingsang jahten shabya re.
2. Mungdan dodan ko tot lai nna, hpaji hparat rai makop rung dap makau hkan rai marai gapo, htu krok re lam galo nna, hpaji hparat rai ni hpe shaza hkra wa ai.
Nambat 64 hta dodan ai, lawu de na masa langai hta wa hkra ai ni hpe, gumhpro lap 500 a lahta de 1000 a lawu de shawa na. Laja lana re ni hpe go aten 10 a lahta de 15 ya a lawu rim rong kau na hta n-ga, gumhpro lap 500 a lahta de 1000 a lawu de mung no shawa na.
1. Masha ni a modo lagu got hkom.
2. Got lakmat garai nlu yang masha ni a nbungli, sanghpo lagu got hkom.
Nambat 65 hta dodan ai, lawu de na masa langai hta wa hkra ai ni hpe, aten 5 ya a lahta de 10 ya a lawu de rim rong na. Laja jana re ni hpe go aten 5 ya a lahta de 15 ya a lawu de rim rong na hta n-ga,gumhpro lap 1000 a lawu de no shawa na.
1. Masha ni a lup hpe dingsang jahten shaza, shing nrai masha ni moimang nra, shingmun ni hpe majoi gabai kau ya ai.
2. Shawa hpong shara hta moimang ton, shing nrai moimang ton nna, masha ni a nga sat nga sa lam, magam htam lam ni shanut ya nna, tsun yang n madat re ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Myitkyina kaw NLD pati rung n’nan hpaw
Simsa lam a matu akyu hpyi na KBC ndau shabra
Jinghpaw Wunpawng Hkalup Hpung Ginjaw (KBC) a amumadu Rev. Dr. Hkalam Samsun kawn, Jinghpaw mungdaw hta simsa wa na hte, byin nga ai mung masa...
8 ning hpring Karai Chyeju Shakawn, KNG Shiga Dap galaw
Htai mungdan Chiang Mai mare kaw daju ai, Jinghpaw Shiga dap (KNG) gaw 8 ning hpring Karai Chyeju Shakawn Akyu Hpyi Hpawng hpe shiga dap jung ai...
MBC Hkalup ramma zuphpawng hta, makau grup yin madung dat
Myen Mung Hkalup Hpung Ginjaw, MBC ramma ni gaw, ‘Mungkan hpe tsawra kyem mazing ga’ ngu ai gabaw hte, ‘7 lang na ramma zuphpawng’ hpe galaw nga...
Ginhtawng Jinghpaw laika sharin achyin lam, nawku hpung ni galaw nga
Lai wa sai March shata, Myen asuya hpaji jawng ni jawng dat ai hpang, Jinghpaw mungdaw kata Ginhtawng Jinghpaw Laika sharin achyin lam ni hpe,...


text:
Pati a shawa lam yan sharin achyin galo shatup mu lamang hpaji san htai(Langai)
党的群众路线教育实践活动知识问答(一)
时间:2014-05-08 00:00:00 来源:德宏团结报
1,Pati a sak sumri hte bungli npot lam yan go nhpa re ta?
Htan: Shawa lam yan re.
2, Ya ten hta, pati yong yong a man byin nga ai“Chyam dinglik mali”hte “Hkrit maja ra ai mali”go nhpa re ta?
Htan:“Chyam dinglik mali”go uphkang chyam ai lam dinglik, gram sharai maigan de chyinghka hpo ai lam chyam dinglik, gata ya sutgan chyam dinglik ai hte shinggan de na htingwai chyam dinglik.“Hkrit maja ra ai lam mali”go myit jasat shanu ai hpe maja ra, atsam marai n rong ai hpe maja ra, shawa hte tsan gang mat ai hpe maja ra, lagon lamon map lu map sha na hpe maja ra.
3, Pati ting hta shawa lam yan sharin achyin lam galo shatup sa wa ra ai hpe gara hku htai la na?
Htan:Dai go pati a ningdo 18 lang na zuphpong gaba hta dodan da ai bandung galo shabyin na matu lajin ai re, shi go pati a ningshong sho lam hte jet san lam ni dingyang shangang shagrin sa wa nhtom, pati a uphkang lam ni shangang shakang la na hte uphkang lahkum shangang la na a matu rai nga ai.
4,Sharin achyin galo shatup sa wa na a dinghkung lajin lam go a hpa hpa re ta?
Htan:Chyam na yo, bu hpun palong shahkrak, hka ni shin , machyi ana tsi la.
5,Sharin achyin lam galo shatup hkart wa na madung go nhpa re ta?
Htan:Shawa a matu, bungli gaja galo na, map lu map sha lam n galo na.
6,Sharin achyin lam galo shatup sa wa ai hta madung nna ninghkap na “Ron lai 4”go hpa hpe ngu a ta?
Htan: Ntsa lam masa, adu aya masa, pyo ngon masa hte lo-hpa alai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 14: Karai Kasang Abraham A Makam Masham Hpe Dinglik yu Ai
Ndai sumla kaw e, Abraham hpa galaw nga ai hpe mu a ni? Nhtu langai mi hte shadang sha hpe sat na hku, hkyen taw nga ai. Shi hpa majaw dai hku galaw ai kun? Shawng nnan e, Abraham hte Sara ndai shadang sha hpe gara hku nna lu wa ai lam hpe yu yu ga.
Shan kaw shadang sha langai mi lu na re, nga nna Karai Kasang ga sadi jaw tawn da ai hpe matsing tawn mu. Raitimung nmai byin na zawn nawn ai. Abraham hte sara gaw grai asak kaba masai. Raitimung nmai byin na zawn myit nawn ai amu ni hpe Karai Kasang gaw byin lu hkra galaw lu ai nga nna Abraham kam ai. Dai rai nna hpa byin wa ai kun?
Karai Kasang ga sadi jaw ai hpang laning mi lai sai. Dai shaloi Abraham a asak 100 ning rai nna, sara a asak gaw 90 ning du ai aten hta Isak ngu mying ai shadang sha langai mi lu wa ma ai. Karai Kasang gaw shi a ga sadi hpe shadik shatup ai.
Raitimung Isak kaba wa ai shaloi, Yehowa gaw Abraham a makam masham hpe dinglik yu ai. ‘Abraham e!’ nga nna shaga dat ai. Abraham gaw : ‘Ngai nang e nga nngai’ nga nna htan dat ai. Dai shaloi Karai Kasang gaw ning nga nna tsun ai. ‘Nang tsaw ra ai na a shandang sha shingtai Isak hpe, shaga nna ngai nang hpe madun na ra ai bum de lung wa u; Dai shara kaw e na a kasha hpe sat nna, wan nat hkungga nawng ya rit,’ nga nna tsun ai.
Abraham gaw shi a kasha hpe grai tsaw ra ai majaw dai aga hpe na lu jang yawn ai. Bai nna Abraham a kashu kasha ni gaw, Hkanan mung hta nga na re, nga nna Karai Kasang ga sadi jaw tawn ai hpe mung myit yu u. Isak lama wa si mat wa yang gaw, dai ga sadi ni gara hku nna hkum tsup wa sana kun? Abraham gaw nchye na sai. Raitimung Karai Kasang a ga hpe matut nna madat ai.
Abraham gaw bum de du jang Isak hpe tsumri de gyit nhtawm, shi galaw tawn ai tawn hkungri a ntsa e mara dat ai. Dai hpang e shi a kasha hpe sat na matu nhtu hpe shaw la ai. Dai shaloi e Karai Kasang a lamu kasa gaw: ‘Abraham e, Abraham e!’ nga nna shaga dat ai. Abraham mung: ‘Ngai nang e nga nga ngai!’ nga nna htan wu ai.
‘Karai Kasang gaw, ‘Ama hpe hkum hkra et!’ shi hpe hpa mung hkum di u; nang gaw na a shadang sha shingtai hpe n lahpawt ai sha, ngai hpe nawng, ya ai majaw, nang ngai hpe teng teng kam sham ai gaw ngai ya chye ni ai,’ nga nna tsun ai.
Abraham gaw Karai Kasang hpe kade daram kam sham ai hpe yu yu mu. Yehowa n-galaw lu ai hpa mung nnga ai. Isak hpe si ai kaw na bai jahkrung ya lu ai nga nna, Abraham kam ai. Kaja wa Abraham gaw shi a kasha hpe sat kau na matu, Karai Kasang nra ai. Dai majaw mung Karai Kasang gaw makau na sumwum langai mi hta sagu kasha langai mi hpe dau nga hkra galaw tawn nhtawm, shi a kasha a malai dai sagu hpe nawng ya na matu, Abraham hpe tsun ai.
Ningpawt Ninghpang 21:1-7; 22:1-18.


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
Dingshon marong
2014-06-02乔迁赞歌
Wo Nhkop Shayi shadang go dingshon shang Gajai marong asin ningsa Mado ninghtan asut lamun shingwang bang Marai dinghkong hunwa Asut mubu ngat Agan sumhtang hkringdat Asut mabu rong Agan sumhtang htong Shayi shading go n wai Mado ninghtan a
-
Dingshon shang ai shaloi dingshon shan...
2014-06-02赞歌
Num ni mga: Shang wa ai ten go nta amdu jan shong jahka dun lahkum hpai na Lama na ganam lu ai rai yang go, ganam rai timung mai ai lam chye lu ai Lata lama manu yang ahkra mung lang ai bo htung re nambat w hkan matut nang ai wa gai lawu
-
Nta nimgnan ko nat shon ai dumsa ga
2014-06-02诗歌
Laring gumrang Nbang zinlong wa ring Ginsu ginsang gumdi loilung Siyang dumsu gan Chyahpung zinlong tup Rumbai rumhkyem sut Shachyang zinlong sup Wa dung asut wa long tup chying wa Wu jang wurai asut Hkaipyet shangma gan Ningdung lamun wa r
-
WA BOK
2014-06-02二叔
Ka ai: Mahko Tom Wa Bok myu de du lung wa sai nga ganau jan tsun dan nna , annu wa ni yang gabu nga ga ai Ngai matsing da lu ai Wa Bok go mochyang mochyang rai nhtom, ga shaga kam dik ai masha langai re, gaji yang shi nau shaga jang, ngai
-
BAI PRA JANG HPUN TAI NA
2014-06-02如果有来生
Ka ai: Mahko Tom Masha langai a prat wa pyo dik ai ngu mung mai tsun ai, myit ru ai lam mung lo nga ai re majo n pyo la ai ngu mung mai tsun nga ai Masha ngu ai si mat nna bai n htang pra lu yang, ngai go masha n tan nu ga! Ngai bai mai n
-
WA
2014-06-02父亲
Ka ai: Mahko Tom Wa , nang hpe wa mu shagu , dui gumgai tsun ai Brang e, nang go shabrang prat na ning wa zon ro ro nga ai ga hpe dum shai dat nna, wa nang hpe atsom sha mada dat yu yang , laning hte laning grau htingku kyip gadun mat wa a
-
NUMRI PAN
2014-06-02玫瑰花
Ka ai: Mahko Tom Sun gata hta , numri pan langai mi, gatsi numri agrip ai nhkrit, jan shangkang e gaten ai n tsang ai sha pu wajom wa nga ai Numri pan e , masha nkau go panlong pan a atsam hpe shakon; Nkau go shana pan a manam pyo ai nngot
-
BYIN PU LAP
2014-06-02樱桃叶
Ka ai: Mahko Tom Ginhtong htong sai le Wora kong maron, lera hkoro mayan hkan byin pu ateng apang rai bai pu hpo shajang nga sai Dai byinpu ni hpe yu nga ninglen ngai hpe gaya gaya rai shachyen shaga la ai nang hpe bai myit ginlen dat sha
-
Ngai a ma prat
2014-06-02童年
(Kumyai) Nhkum Hkon Bok Maprat na shingran wa tatshin zon, langai hte langai marit shingran mu nma Ngai a ma prat hpe wa pyo dum dik nyi ai Gat sa chyinghkai nu ko chyu hkan ganan nan rai nna chyinghkai nu e gade lang woi dun ba ba re hkru
-
Myit dum nngai
2014-06-02思恋
Htingra bungshi bung alet wa, Jinghpo bumga ningtsing nga Nampu nampan hpo shaya, Hkra u a pukdun mung ngoi gara Wunpong a htunghking hpalap htu poi bai du, Shadan a hpuntai ya mare ko bai hkrumzup lu Magyep a tsahku hte hkap dojau, Many
-
Nteng ai lam hkum shapo hkom
2014-06-02不要道听途说
(Sumrai) Ka ai: Lahto Brang Ja Doi Ling nta buga de ningnan du wa yang, mare na shabrang ni kadipa pan ko gui lagat nampan sa chyu ai zon, langai hte langai pyang pyang rai sa hkrau gayin bu ma ai Doi Ling hpe wa-tai sha no tai hkom yang,
-
Pati a shawa lam yan sharin achyin m...
2014-05-08党的群众路线教育实践活动知识问答(三
12, Nambat 2 hpung na sharin achyin mu a ahkyak ai lam hte galo ra ai lam hpe gara htai chye la na? Htan:Gram sharai chyinghka hpo ai mu lit shagu galo shakut shaja sa wa na hta seng hkat nga ai Lawu tsang a npot nhpang shangang la nna, sh
-
Pati a shawa lam yan sharin achyin m...
2014-05-08党的群众路线教育实践活动知识问答(二)
7, Sharin achyin lam galo shatup na aten ahkying go gara hku hprai ton a ta? Htan:2013 ning lawu do ko nna hpang nhtom, ntsa hku nna lawu tsang du ahpung 2 garan, 2014 ning shata 9 hta ngut kre hkra rai na Shong hpung ni go mungdo gaba ats
-
Pati a shawa lam yan sharin achyin g...
2014-05-08党的群众路线教育实践活动知识问答(一)
1,Pati a sak sumri hte bungli npot lam yan go nhpa re ta? Htan: Shawa lam yan re 2, Ya ten hta, pati yong yong a man byin nga aiChyam dinglik malihte Hkrit maja ra ai maligo nhpa re ta? Htan:Chyam dinglik maligo uphkang chyam ai lam dingli
-
Ma hkong
2014-05-08惯杀
Gale ai: Lahto Brang Ja Marip wa a gasha jong sa ai shani ko nna, nta de rai marai la wa na chye ai Ningnan e go hkalip, kara gyit, pongtin, na-yi zon re ni Marip wa a madu jan gajong nna Marip wa hpe tsun ai: Ma ni no gaji yang udi lagu,


text:
Miwa mung shayi num ni a lu sha dat n-gun masa
中国妇女的饮食状况
时间:2015-01-29 18:05:27 来源:德宏团结报
Anhte mungdan na shayi num ni a lu sha dat n-gun masa go moi shong de na hte shadon yang grai sharai la lu sai, rai tim mungdan ting na lu sha dat n-gun jep sagon ai hta lu chye yang, Miwa mung shayi num ni a lu sha dat n-gun mala la n-grung ai masa ni no nga shajang nga ai. Ga shadon:
1. Wuisinsu A n-grung ai lam mana maka na-du ai.
2. Miwa mung na shayi num ni ahpri n-grung ai hkrai re.
3. Wuisinsu B2 n-grung ai lam go mana maka yu tsang hpe she rai nga ai.
Miwa mung shayi num ni a lu sha dat n-gun masa
Shayi num ni a hkum hkrang masa hta hkan nna, ahpri grai jat jashon la ra nga ai, rai yang Miwa mung ni a malu masha hta go ahpri nau n rong ai re nga yang, ahpri n-grung ai hkrai rai nga ai.
Shara magup na num ni wuisinsu A, wuisinsu B2, sin hte si n-grung shajang nga ai. Shayi num ni rin jasan kau ai n-gu hkrai sha ai re nga yang, wuisinsu B1 n-grung ai grau na-du nga ai. Mahtang Miwa mung masha ni lo malong go simai hpe shadu jahkut kau nna sha ai hkrai re nga yang, shara magup wuisinsu C n-grung shajang nga ai.
Miwa mung na shayi num ni wuisinsu D, wuisinsu B12, n gata ai, magri, ten, mui ni n gata ai, dai hta n-ga lin go nau nan sha shalo dinglai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Maumwi 12: Masha Ni Wahpang Kaba Gaw Ai
Shaning law law lai mat wa sai. Noa shadang sha ni mung kasha law law lu ma ai. Shanhte a kasha ni mung bai kaba wa nna, kashu kasha law law lu jat ma ai. Kade nna yang ginding aga ntsa hta masha law htam wa ai.
Shanhte kaw na langai mi Noa a kashu Nimrod ngu mying ai wa nga ai. Shi gaw n hkru ai masha langai mi re. Dusat ni hte masha ni hpe hkan sat ai. Kaga masha ni hpe mung up hkang na matu, tinang hkum hpe hkawhkam hku nna, shagrau la ai. Karai Kasang gaw Nimrod hpe n ra sharawng ai.
Dai aten e nga ai shinggyim masha ni yawng gaw aga amyu mi sha shaga ma ai. Nimrod gaw masha ni yawng hpe shara langai mi kaw sha shinggyin tawn mayu ai. Dai shaloi she shi shanhte hpe uphkang lu na re. Dai majaw shi hpa galaw ai hpe chye a ni? Masha ni hpe mare langai mi hte wahpang langai mi hpe gaw shangun ai. Shanhte wut tawng galaw nga ma ai hpe ndai sum la hta yu yu mu.
Ndai zawn wahpang gaw ai hpe Yehowa Karai Kasang n ra sharawng ai. Karai Kasang gaw shinggyim masha ni hpe, ginding aga shara shagu hkan e, pru sa wa nna nga na hpe ra sharawng ai. Raitimung masha ni gaw: ‘sa wa marit! Lamu du hkra tsaw ai wahpang langai mi hte mare kaba langai mi hpe, gaw ga. Shing rai yang anhte gum hkawng na re! nga nna tsun ma ai. Masha ni gaw Karai Kasang hpe shagrau shatsaw na malai, shanhte a amying gum hkawg na hpe ra ma ai.
Dai majaw Karai Kasang gaw, Wahpang shachyaw ai amu hpe jahkring dat ai. Gara hku jahkring dat ai hpe chye a ni? Masha ni aga amyu mi sha shaga nga ai kaw na, akajawng sha aga amyu baw shagu tsun shaga wa hkra shabyin dat ai. Wahpang gaw ai masha ni langai hte langai aga nhkrum hkat masai. Dai majaw shanhte a mare hpe Babela shing nrai Babelon nga nna shamying ai. De a ga lachyum gaw “shanut mat ai” ngu ai re.
Dai rai nna masha ni gaw Babela mare kaw na pru hkawm sa wa ma sai. Aga hkrum ai shada da ahpung mi hte ahpung mi rai nna, ginding aga daw shara shagu hkan e nga sa wa ma ai.
Ningpawt Ninghpang 10:1, 8-10; 11:1-9.


text:
Daw 9
Kun Dinghku Ngwi Pyaw Hkra Gara Hku Galaw Lu Na Rai Ta?
1. Kun dinghku ngwi pyaw na matu tara shang hkungran na gaw hpa majaw ahkyak ai rai?
Ngwi pyaw ai Karai Kasang, Yehowa kaw na kabu gara shiga gaw, kun dinghku ni hpe ngwi pyaw shangun mayu ai. Shi gaw dinghku hpe n nan de ya ai wa re. Tara shang hkungran na matu ahkyak ai. Dai hku galaw yang, ma ni a prat gaw, shim lum ai hte galu kaba wa na re. Hkristan ni gaw, hkungran ai hte seng ai tara upadi ni hpe hkan sa ra ai.
Dinghku hpe Karai Kasang gara hku mu mada ai rai? Shi gaw dinghku hpe, prat tup ngang grin na matu ra sharawng ai. Madu wa hte madu jan gaw, langai hte langai sadi dung ra ai. (Hebre 13:
2. Madu wa hte madu jan shada da gara hku kanawn mazum ra na ta?
Dinghku hta madu wa hte madu jan, shada da ra kadawn ai lam hpe, madi shadaw ya na matu, Yehowa hpan da ai. (Ningpawt 2:
3. Ngwi pyaw ai lam n nga ai majaw tinang a dinghku la dinghku num hpe kabai kau mai a ni?
Dinghku hta manghkang ni byin wa yang, madu jan hte madu wa shada da tsawra myit hte hparan ra ai. (1 Korinhtu 13:
4. Ma ni e, nanhte hpe Karai Kasang gara hku byin shangun mayu a ta?
Yehowa gaw nanhte hpe ngwi pyaw shangun mayu ai. Ramma prat hpe ngwi pyaw hkra, gara hku galaw na hpe, kaja htum ai hku hpaji jaw da ai. Shi gaw, kanu kawa ni a nyan hpaji hte mahkrum madup kaw na, nang hpe akyu lu shangun mayu ai. (Kolose 3:
5. Kanu kawa ni e, nanhte a ma ni ngwi pyaw hkra gara hku karum ya lu na kun?
Ma ni a, nga shara hte lusha bu hpun na matu, kanu kawa ni shakut nna galaw ra ai. (1 Timohti 5:
Ma ni hpe sharin shaga ra ai. Shanhte hpe shakawn ya nna, n-gun mung jaw ra ai. Dai hku galaw yang, shanhte a prat ngwi pyaw wa na re. (Ga Shagawp 22:15) Raitim, sharin shaga ai shaloi, aja awa shing nrai zingri ai hku n mai galaw ai.
Laksan hku nna, kanu kawa hte ma ni hpe karum ya lu ai, laika buk law law hpe, Yehowa Sakse Ni dip shapraw da ai. Dai laika buk ni yawng gaw, Chyum Laika hpe madung tawn nna ka da ai.


text:
Hpungtang hpaji ginra景颇科普
Si shum hpe majoi n mai sha ai
味精不能吃得过多
Sishum go zolau myu mi re, madung go guansonna rai nga ai Sishum go simai mu na matu bang sha ai re, Mi
-
Shat kosi ai ko n mai sha ai namsi
2013-06-03Shat kosi ai ko n mai sha ai namsi
Sabyin si gaba Hkru n chye ai majo, sha dat ai hte hkru wa ai n na nga ai, bai nna, shat ko si ai shaloi shat kan hkri ntsin abyi shapro ai loi lo ai ko, sa- byin si gaba ko koson, tanlinson grai bai rong re nga yang, tun yak ai atong byin
-
Fu hte nra rai ginro ana
2013-06-03Fu hte nra rai ginro ana
Fu go nrut nra hte awa galu gaba kung wa ai arai re Dai hte rau fu go nra tai wa na hpe gasheng dat ai akyu rong nna, nra tai sainu shalo nra shabyin shatai dat rai chye nga ai Mayu e, fu hpe sha yang nra chying shadang tso wa lu ai grau
-
Pu hpye ana lu masha ni hparo gatsing n mai sha ai
2013-06-03Pu hpye ana lu masha ni hparo gatsing n mai sha ai
Gahtet la ai yinam lado go, kan hkye ana hte pu hpye ana gan byin ja ai lado nan rai nga ai, shani shagu hparo gatsing hkyep lahkong masum sha yang, ana ndai ni byin wa na hpe htang maja lu ai Raitim pu hpye ana lu to nga sai ni go hparo g
-
Ningshung makok si shang yang akyu rong ai
2013-06-03Ningshung makok si shang yang akyu rong ai
Ningshung makok si hta htang, wuisinsu, nhprang rai re bonu ra gadon ai lusha dat n-gun rong ai hta n-ga, grau ahkyak ai sin mung no rong nga ai Nong e ningshung makok si sha shing nrai ningshung makok si ntsin shup lu yang, sai tso ana lu
-
Ga-hpri gai htok ai
2013-06-03Ga-hpri gai htok ai
Nga sat nga sa madang tso wa ai hte sinna mungdan nga sat nga sa ladat lang hkrat wa ai nga yang, sak gaba masha lo malo ni ga-hpri lu shing nrai hpa-lap babyin lu man wa masai Lu hpa ndai ni go lu yang mu re hte rau, shat sha ngut ai hpan
-
Charu jahkoi na ladat
2013-06-03Charu jahkoi na ladat
Masha lo malo ni chyaru lu ai hpang kan grai nga n pyo, grai nga yak wa chye nga ai, lama chyaru lu ai hpang myen hka-wan mi shadu sha kau yang go, nga pyo wa lu nga ai Chyaru lu ai hpang htanshuihuahowu gan jashon la lu yang, chyaru ko nn
-
Yinam shang wa yang num ni n mai tat ai namsi simai myu 4
2013-06-03Yinam shang wa yang num ni n mai tat ai namsi simai myu 4
Ndai htingra lado ko nna yinam lado de bai du mat wa ai lado hta go, nbung nsa lani hte lani gahtet wa sai re majo, shinggyim masha ni a myit masin mung shanut shanat nga wa sai hte maren, masha lo malo ni go namsi grai ra sharong wa masai
-
Manam bat shatsai ladat
2013-06-03Manam bat shatsai ladat
Shat hkat bat: Lahkam mi dang du ai gaubong ginlang langai hpe shat hkat ai ko achyo lup bang nna, shat di magap htep di ton jang, chyahkring sha hkat bat hkoi mat sai Wa shan ningsing: Wa shan shing nrai wa garep nra shadu ai shaloi, ndi
-
Shonglison-yen hte nra rai ginro ana
2013-06-03Shonglison-yen hte nra rai ginro ana
Shonglinson-yen go, nra jahten sainu hpe ningdip kau nna nra marop la kau na hpe han ningdip kau lu nga ai, shing rai nra rai jahten shaza ai wa ai shayom kau lu sai majo, nra rai ginro ana htang maja lu nga ai Shonglinson-yen go htanson-g
-
Gai shagrit rai hte nra ginro ana
2013-06-03Gai shagrit rai hte nra ginro ana
Gai shagrit rai go nra jahten sainu hpe jahten ai akyu rong ai Tut nong e gai shagrit rai lang yang nra jahten sainu brat wa na hpe ningdip kau lu nna, nra lang shama ai lam shagrit kau sai Num hking htum mat ai hpang nra rai ginro ana lu
-
Hkum hkrang shaman shakyang ai hte nra rai ginro ana
2013-06-03Hkum hkrang shaman shakyang ai hte nra rai ginro ana
Masha nkau go gaji ko nna gumgai dingla ten du hkra hkum hkrang shaman shakyang ma ai, ning rai yang nra rai ginro ana byin wa na hpe htang maja lu nga ai Maigan mung na chyam dinglaik hta mu chye lu yang, tut nong e hkum hkrang shaman sha
-
Salaum sailam pat ana lu masha ni malu masha jahkrak sha ra ai
2013-06-03Salaum sailam pat ana lu masha ni malu masha jahkrak sha ra ai
Prat dep nga sat nga sa htingwan lai mat wa ai hta hkan nna, salum sailam pat ana lu masha mung je magang je lo wa nga ai, dai majo ana lu masha ni malu masha jahkrak sha ra ai: Gahtet ai sha hpa sharam sha na Gahtet nna ahtang lo ai sha h
-
Zhenwuisi
2013-06-03Zhenwuisu
Lusha zhenwui go ahtang myu mi re, shi go pu kan hta n lu rin mani jashon la ai ahtang rai nga ai, dai majo lu sha zhenwui go gahtet n-gun n lu byin wa chye nga ai Lusha zhenwui ahka ko tun ai masa hta hkan nna tun zhenwui hte n tun zhenwu
-
Wuisinsu K hte nra rai ginro ana
2013-06-03Wuisinsu K hte nra rai ginro ana
Wuisinsu K go sau ko nna sho la ai re, madung go sai ana tsi ai ko lang ai rai nga ai Sak gaba sai num ni a nra do shadang go sai ko na wuisinsu K shadang hte seng nga ai, shi a nra chying shadang go sai ko na wuisinsu K shadang hte seng n
-
Wa tsi htu na ladat
2013-06-03Wa tsi htu na ladat
1 Htu shara tam Wa hpe tsi htu ya yang du krung lawu maga ko rai yang grau gaja ai Mahtang dai shara na shan wom ai majo tsi ntsin bra shang wa loi nga ai Masha nkau go htu manu ai hpe sha nga nna, wa magyi ko htu ya ya rai ma ai, dai go
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Yinam ta hta saga si sha yang hkum hkamja ai
夏季要多吃水果
时间:2014-08-29 00:00:00 来源:德宏团结报
Gahtet la ai yinam ta hta, saga si gayau sha yang shat sha kam wa ai hta n-ga, tsi mung tai nga ai. Lawu de galo ladat sha- chyan dan na.
Lang ngau: Saga si hke 250, majap sau, namman abo mi hke 10, jum, htang, sishum loi mi, hparo hkyep 5.
Galo ladat: 1. Saga si gashin jasan, tum lau kau, mot la nna, hka prut ko gan gaprong la nhtom, hpun lum lagyi ko tsing lagyi la nna, sho hkyen ton na. 2. Jum, ma- jap sau, namman, htang, hparo(Adep mani), sishum ni hpe shara mi bang nna gayau shara la nhtom, saga si ko ru bang nna, ga- yau shara la jang mai sha sai.
Tsi n-gun: Salum wan shangap, myit nji n-gu nga ai tsi shamai, myit shazim ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Salum ana lu ai ni ntsin nau nmai lu dinglai ai
心脏病患者不能喝水太多
时间:2014-06-30 00:00:00 来源:德宏团结报
Gahtet gatsi shadang tso wa ai hte maren, masha lo malo go hpang gara nna ntsin hte lu gajang nga ai, dai rai yang salum ana lu ai masha ni go grai sadi ra ai.
Yinnan nambat langai tsi rung na seng ang laika ngau ko tsun ai, masha hkum gata de hka shang wa ai hpang, pu gata e lohtam marop la nna, sailam gata na sai ni san wa rai nna, salum a alit shanak ya rai nga ai. Hkum gaja ai ni a matu nga yang hpa nra ai raitim, salum ana lu ai ni a matu go grai n gaja nga ai.
Salum ana lu masha ni lawu na lam ni no sadi maja ra ai: Dan-guchun(胆固醇) tso ai lusha koigam na. Malut koigam na. Tsa jap koigam na. Myit ngui myit pyo rai na. Shagum hku hte pai maga de yong nna n yup na. Ali awo wo hpe htang maja na. Nam sa yang n-gun nau nmai hte shadat ai. Yu hkrit maja ra na zon re ginsup hpa n gasup na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Num hking byin ai shaloi nam sa yak yang kan mase tsi hkum sha
月经期间便秘不能吃泻药
时间:2014-06-30 00:00:00 来源:德宏团结报
Num ni num hking byin ai shaloi kan chyabung, kan machyi rai nna grai nga n pyo nga ai, dai aten hta nam bai sa yak rai jang go grau nga n pyo wa nga ai.
Num hking sa ai laman hta hkyi chyat wa ai go, mayu e num hking sa na shong 7~14 ya hta rai nna, num hking byin na shong 2~3 ya hta grau wa na-du nga ai, num hking ngut ai hte gaungui nna go bai mai wa rai nga ai. Ndai zon byin ai laman hta, masin pot mayu la, akya shala nga nna n-gun n rong ai zon nga wa, galang lang go bo machyi, yup n pyo, kan htumpa dihkrat machyi, chyu ni kang machyi re kumla ni pru wa nga ai. Tsi mawan hta ndai zon re kumla hpe num hking sa na shong na myit tin gumhpon ana nga ma ai. Dai go num hking byin na shong e num ni a hkum hta lai shai wa ai lam ni hte seng nga ai.
Ten ndai hta, kan mase tsi sha nna nam sa yang, chyahkring mi na matu go nga pyo na re, raitim, kan chyabung, kan machyi, nshang machyi re lam grau na-du wa chye ai.
Lawu de na ladat hte galo yu u: 1. Shani shagu namlap simai hte namsi namso grung grung sha nna, hkaulan lusha re ni loi bai sha jat na. 2. Jahpot manap rot ai hte kan gaman ko hka gom gaba mi shing n rai lagat jahku lu dat yang gaja ai. Dai htom kan htumpa dip anut shing nrai nshang hpe gayin gayo di na. Shana yup na shong e kan htumpa dip anut na. Aten masat ton nna nam sa rai na. 3. Num hking garai n sa ai ten hta kan htumpa nong e shamu shamot rai nhtom, shat kan shamu shamot ai asat lawan shangun rai yang mung, nam sa manu wa nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mangai lado hta namsi namso sun gonhkang na ladat
Mangai lado hta namsi namso sun gonhkang na ladat
时间:2010-08-29 00:00:00 来源:德宏团结报
Mangai lado hta namsi namso hpun gon lajang gaja jang go, nampu nampan ni pu ring tsom lu nna asi si tsom nga ai. Galo hkrat wa na ladat gaja go:
N bong tsom ai hpun bong hpe bong gaba shangun na ladat. Hpun n bong tsom ai npot nhpang go ga sau n rong re hta n-ga, namhpun n lu dat ai majo re, shingrai lasi lamun rai n bong tsom ai hpun bong hpe bong tsom gaba shangun na ladat go, hpun npot ko namhpun grung grung dat ra ai.
1.Wuhkyi wa hkyi hpe sung sung lup bang da na.
Hpun bong gaji gaba ko yu nna, hpun bong npot hta namhpun shadang kyin mi hte 3 daram dat bang na, yat ai namhpun namnak shadang kyin 30 hte 50 daram dat bang nhtom, hpun ru ni ru hkram manu na matu, namhpun bang n hkun hpe hpun nhpang shinggan maga htu ton na.
2. Nhprang rai namhpun hkan dat na.
Shata man 4 hta (Apu pu wa na shong hpang) hpun nhpang mi hta jit namhpun(尿素 ) rong 4~5 daram ko Kolinson-gai (过磷酸钙) kyin mi daram hkan dat bang na. Lama wa mai byin ai rai yang go, hpun nhpang mi hta ju la ai namtsing namhpun kyin 3~5 daram gat bang yang grau mai ai, rai yang kaga namhpun hte rau n mai gayau bang ai.
3. Shingtai shingko htang tsi na ladat.
Hpun ningnon nnan prut tsom wa na shong e, shingtai shingko, hkinru lapop hte dilagram re ni adi di da nna, sha shaza hkra na hpe htang tsi na matu, Wupomuishiluhozi (5波美度石硫合剂) tsi hkan gat kau na. Shata man 4 pro de hpun makrung ko shingtai shingko ni adi di shabrat da na hpe bai htang tsi na ladat go, Yanghualogo htam 1000 (1000倍氧化乐果) shing n rai Gyaanlinruyu (甲胺膦乳油) tsi ni gat bun jang, namsi hpun ni tu tsom gaba wa lu ai.
4. Hpun lap ko namhpun gat na ladat.
Shata man 4 pro de (Hpun ningnon nnan prut tsom wa ai hpang), 0.3% re jit namhpun ntsin(尿素液) hte Linson-er- hkyin-gyaye(磷酸二氢钾液) hpe 7~10 ya daram din nna lahkong lang gat bun na, ndai zon galo lu yang, hpun lap pa tsom nna, hpun ru nnan ni ru gaba tsom wa lu ai majo, hpun nhpang ni grau gaba tsom wa lu nga ai.
Hpun nau bong ring ai hte apu lo pu ai.
Hpun bong no rai yang bong ring mat ai majo, apu go pu nna asi nsi mat ai lam. Mayu e hpun lakying ni galu lasi mat, makrung ntsom mat rai chye ai. Dai majo, mangai htingra lado ten hta hpun lakying ni hpe tek shingdang kau ra ai.
① Hpun hpyi sep shinggrup na ladat.
Shata man 4 hta namsi hpun hpe hpyi sep shinggrup yang, hpun lakying nau gaba gram mat wa na hpe tek shing- dang kau ai akyu nga ai. Namsi hpun pot hpe hpyi sep kau na go hpun a tso de htam 10 na htam 1 mi daram pa yang gaja ai. Shaloi she hpun ndung de namhpun n shalai kau ai majo, hpun madung tu tsom wa ai hta n-ga, apu pu tsom ai sha n rai nna, nnan sha no si sharin ai namsi hpun ni asi si tsom wa lu ai.
② Shadon sharam tsi hte tu tsom shangun na ladat.
Namsi hpun ningnon prut wa na shong hpang ten hta, hpun shanip nip hkra daram re shara ko limi 15 daram sung ai nhkun htu shinggrup kau nhtom, Toshauzo(多效唑) tsi hpe ntsin ram do hte tsing gayau la rai, dai nhkun ko ru shinggrup bang nna ga bai gaput jahpring kau u.
③ Hkra lado hpang jahkrat nna zen jahtuk na ladat.
Ningshung lado hta namsi hpun lakying laman zen jahtuk ai shaloi, hpun lakung a matu hpe sha zen gat kau da u, no ngam ai kau chyen hpe shata man 4 hta ningnon tu prut ai shaloi, bai hkan zen gat shatsom u, dai zon galo lu yang, namsi hpun madung tu tsom ai hta n-ga, apu pu tsom nna asi mung si tsom nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hkamja lam hpe jahten shaza hkra ai alai 9
有害健康的9种习惯
时间:2014-06-30 00:00:00 来源:德宏团结报
1. Dusat shan hpe nga hkatsu shatai
Masha n kau go wa shan sha sha nna, nga hkatsu shan ni nau n sha, shing nrai n sha rai nga ai. Shan ndai ni a Danbe(蛋白) rong shadang go ganoi maren sha re raitim, Jifang(脂肪) rong shadang go n bung nga ai. Nga hkatsu ko na Jifangson(脂肪酸) go ma gaji ni bonu kung let wa na hte salum sailam ana ni htang maja na hta akyu rong ai. Bai dusat shan, grau nna go nga bainam shan ni go nau sha dinglai jang hkamja lam hta akyu n rong wa ai.
2. Htang hkye hpe jumdui shatai nna sha Htang hkye hte jumdui go kumshu shing nrai htenzhai(甜菜) ko nna rin galo la ai hkrai raitim, htang hkye go jumdui hta galo loi nga ai, dai hta Hpuhtauhtang(葡萄糖) hte Hkyenwuisu (纤维素) mung grai rong nga ai hta n-ga, marop la loi nga ai. Rai yang htang hkye go jumdui daram n dui nga ai majo lusha ai shaloi majoi hte bang sha chye wa ai, maga mi hku tsun ga nga jang, htang hkye go jumdui hta hkrit hpa rai nga ai.
3. Fangbyenmyen(方便面) hpe jahpot shat shatai
Nong e Fangbyenmyen hpe jahpot shat shatai re go, masha hkumhkrang hkamja galu gaba wa na matu akyu n rong dik nga ai. Hpa majo nga yang, masha hkumhkrang hta ra gadon ai namta myu 6 rai yang, Fang byenmyen ko nau n rong ai, Fangbyenmyen a namta madung go Htanshuihuahowu (碳水化合物) sha re. Lama aten na na fangbyenmyen hpe jahpot shat shatai yang go, bo sin, n-gun n rong wa, lasi lamun rai wa, masin gahpra wa, hkum ntai mat rai wa ai. Laja lana re ni go hkum namnak yom wa nna, hkum shan kyip hkro mat wa rai chye ai.
4. Namsi hpe namlap simai shatai nna sha
Namsi hte namlap simai hta go lohtam ai Wuisinsu rong nga ai, dai majo, masha nkau go namsi sha sha nna namlap simai n sha tim hpa n ra ai nga nna n jo ai hku myit la nga ma ai. Namlap simai go naimam a lawu hprut re masha hkum hta ra gadon ai lusha myu mi re, shi go masha hkum na Danbeji, Jifang, Htanshuihuahowu hpe marop la na atsam rong nga ai, masha ni dusat ashan ni sha sha jang, Danbeji a marop la shadang 70% sha du nga ai. Lama namlap simai ni sha jang go 90% a lahta de du nga ai. Bai nna, namlap simai ko go Jiwuhkyenwuisu(植物纤维素) rong nna, pukan hpe gasheng hkra ya rai, pukan shamu shamot lam lawan dat ya nhtom, lusha rin mani loi, ginsa ana htang maja lu ai.
5. N-gun tsi hpe namta tsi shatai
Masha lo malo ni go tsi sara ni namta rong ai lusha grung grung sha ra ai ngu matsun jang, n-gun tsi ni hte mari sha gajang ma ai. Laksan usa ni tsun shapro ai, n-gun tsi go hkum de wa ai bo namta n mai shatai ai. Ankyison (氨基酸) go nong e mu ga ai n-gun tsi re, lama shat n mai sha mat, shat sha yak re shaloi sha nrai yang n sha ra ai. Ankyison hpe majoi hte sha yang sade n gaja wa, masha n kau go sin hten mat nna n dum n gring rai mat wa, jit ningtuk ana ni lu wa chye ai. Bai masha nkau go Wuisinsu sha yang hkum de akyu grai rong ai nga nna, nong e hte sha nga ma ai. Ndai go n jo ai, Wuisinsu A D go Wuisinsu A sha nang nna, nra machyi wa, madon wa, hkum gaya wa, kara ro wa re kumla pru wa chye ai. Dai majo, lusha atsom jahtuk sha nna hkum hkrang hkamja na hku galo ra ai.
6. Hkum de wa ai lusha hpe matut rai lusha shatai
Masha nkau go Danbefun(蛋白粉) hpe shat shatai nna sha chye nga ai, Wuisinsu hpe namsi hte namlap simai shatai nna sha ma ai, Wuisinsu tsi jahkai hpe mung hkum de wa ai nga nna hte sha gajang ma ai, ndai zon re myit lu lam go n jo ai. Ga shadon Wuisinsu C hte sade nlung rong wa ai lam go seng hkat nga ai.
7. Lagyi kau sai namlap simai hpe n gaja ai hku myit la ai
Masha lo malo ni go lagyi kau sai simai go simai sun na gan di la ai simai daram namta n rong ai ngu nna myit lu nga ai. Hkrak nga yang, lagyi sunpu ko lagyi yu sai simai go shinggan e ton ai simai hta namta grau rong nga ai.
8. Nhprang ntsin hpe hka hpunlum shatai nna lu
Masha lo malo ni go nhprang ntsin ko lohtam ai Hkongwuji(矿物质) rong ai nga nna, hka hpunlum n lu mat rai nga ai. Ndai lapran hta Holan mungdan na logadat hpaji masha ni palin ko rong ai nhprang ntsin hpe jep yu yang, ntsin gata ko ana ganu ni e shaza hkra ai mu ma ai.
9. Manu laja ai rai ma hkra gaja ai nga Manu laja ai rai ma hkra gaja ai n mai ngu ai. Namta kau mi go mayu e lusha nga ai Udi, nga chyu ni hta she rong ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga